sagorsarker/bangla-wikipedia huggingface dataset:
বয়েড র‌্যাঙ্কিন

উইলিয়াম বয়েড র‌্যাঙ্কিন (; জন্ম: ৫ জুলাই, ১৯৮৪) উত্তর আয়ারল্যান্ডে জন্মগ্রহণকারী আন্তর্জাতিকমানের ক্রিকেটার। তিনি আন্তর্জাতিক ক্রিকেট অঙ্গনে ইংল্যান্ড এবং আয়ারল্যান্ড - উভয় দলের পক্ষেই খেলছেন। ক্রিকেট খেলায় তিনি মূলতঃ ডানহাতি মিডিয়াম ফাস্ট বোলাররূপে নিজ দায়িত্ব পালন করছেন।
দীর্ঘদেহী র‌্যাঙ্কিনের উচ্চতা ৬ ফুট ৮ ইঞ্চি। ফলে বোলিংয়ের তিনি ইপ্সিত বাউন্সিং প্রদান করতে পারেন। এক সাক্ষাৎকারে এ প্রসঙ্গে তিনি তার আদর্শ হিসেবে কার্টলি অ্যামব্রোস এবং গ্লেন ম্যাকগ্রা’র নাম উচ্চারণ করেন। হার্পার অ্যাডামস ইউনিভার্সিটি কলেজ থেকে কৃষি বিষয়ে পড়াশোনা করেন। এ সময়েই তিনি তার ব্যাটিং নৈপুণ্য প্রদর্শনের জন্য কাজ করে যান।
ক্যারিবীয় অঞ্চলে অনুষ্ঠিত ২০০৭ সালের ক্রিকেট বিশ্বকাপে র‌্যাঙ্কিন সফলভাবে কাটান। প্রতিযোগিতায তিনি আয়ারল্যান্ডের সর্বোচ্চ উইকেট সংগ্রহকারীর ভূমিকায় অবতীর্ণ হয়েছিলেন তিনি। ৯ খেলায় ২৯.৬৭ স্ট্রাইক রেটে ২৭ রান গড়ে ১২ উইকেট লাভ করেন। আয়ারল্যান্ডের দ্বিতীয় খেলায় র‌্যাঙ্কিনের চমকপ্রদ পরিসংখ্যান (৩/৩২) করায় পাকিস্তান ১৩২ রানে অল-আউট হয় ও তার দল জয়লাভ করে যা বড় ধরনের অঘটন ঘটায়। এ বিজয়ের ফলে আয়ারল্যান্ড দল পরবর্তী রাউন্ডে উত্তীর্ণ হয়। কিন্তু ফিবুলায় ফাটল ধরায় ভারত ও দক্ষিণ আফ্রিকার বিপক্ষে তিনি মাঠে নামতে পারেননি ও তার দল পরাজিত হয়।
বিশ্বকাপের পর আগস্ট, ২০০৮ সালে র‌্যাঙ্কিন আয়ারল্যান্ডের হয়ে প্রথম অংশগ্রহণ করেন। ওয়ারউইকশায়ারে যোগদানের পূর্বে তিনি কেনিয়ার বিপক্ষে ৩ ম্যাচের সিরিজের প্রথম দুইটি খেলায় অংশ নেন। প্রথম খেলায় তিনি ২৬ রানের বিনিময়ে ২ উইকেট নেন ও ৩৩ রানে জয়লাভ করে তার দল। আয়ারল্যান্ড ৮ ওভার ব্যাটিং করা অবস্থায় বৃষ্টিজনিত কারণে তিনি দ্বিতীয় খেলায় বোলিং করতে পারেননি। অক্টোবর, ২০০৮ সালে র‌্যাঙ্কিন আন্তঃমহাদেশীয় কাপে নামিবিয়ার বিপক্ষে খেলেন। খেলায় তার বোলিং পরিসংখ্যান ছিল ৭/৭২; যাতে তিনি দ্বিতীয় ইনিংসে ৫/৩৯ নেন ও তার দল আট রানের ব্যবধানে পরাজিত করে। এ খেলায় তিনি তার প্রথম-শ্রেণীর ক্রিকেটে প্রথম পাঁচ-উইকেট লাভ করেন। প্রতিযোগিতার চূড়ান্ত খেলায় নামিবিয়ার বিরুদ্ধে আয়ারল্যান্ড ৯ উইকেটে জয়ী হয় যাতে তার অংশগ্রহণ ছিল ৬/২০৭।
আগস্ট, ২০১২ সালে র‌্যাঙ্কিং আয়ারল্যান্ডে পক্ষে না খেলার ঘোষণা দেন। এর বিপরীতে তিনি ইংল্যান্ড দলের হয়ে একদিনের খেলায় অংশগ্রহণের আশাবাদ ব্যক্ত করেন। অতঃপর ২৫ জুন, ২০১৩ তারিখে সফরকারী নিউজিল্যান্ডের বিপক্ষে ইংল্যান্ডের হয়ে টুয়েন্টি২০ আন্তর্জাতিকে অভিষেক ঘটে তার। পরবর্তীতে ২০১৩-১৪ মৌসুমে অস্ট্রেলিয়া সফরে অ্যাশেজ সিরিজে অংশগ্রহণের জন্য তার নামও অন্তর্ভুক্ত হয়। ৩ জানুয়ারি, ২০১৪ তারিখে অ্যাশেজের ৫ম টেস্টে অভিষেক ঘটে র‌্যাঙ্কিনের। টেস্টের ২য় ইনিংসে পিটার সিডল জনি বেয়ারস্টোকে কট দিলে তিনি তার প্রথম টেস্ট উইকেট লাভ করেন।
২০০৭ সালের ইংরেজ ক্রিকেট মৌসুমে ডার্বিশায়ার কর্তৃপক্ষ তার সাথে চুক্তি নবায়ণ করে। কিন্তু আঘাতজনিত কারণে তিনি অল্প কয়েকটি খেলায় অংশ নেন। তিনি মাত্র তিনিট প্রথম-শ্রেণীর ক্রিকেট খেলায় অংশগ্রহণ করে ২৯.২০ রান গড়ে ১০ উইকেট লাভ করেছিলেন। তন্মধ্যে ৪/৪১ নেন তার পূর্বতন ক্লাব মিডলসেক্সের বিপক্ষে এবং ঐ খেলাতেই তিনি তার সেরা ৮/১২১ করেন। এছাড়াও তিনি পাঁচটি একদিনের ক্রিকেটে সর্বমোট ৪ উইকেট নেন যাতে তার সেরা পরিসংখ্যান ছিল ২/৫৬।
লঘুমস্তিষ্ক

সেরিবেলাম (ল্যাটিন শব্দ যার অর্থ ছোট মস্তিস্ক), যা সমস্ত মেরুদন্ডী প্রাণীদের পশ্চাৎ মস্তিষ্কের একটি প্রধান ও গুরুত্বপূর্ণ অংশ। এটা গুরুমস্তিস্কের থেকে ছোট যা আজ্ঞাবাহী কাজ করে থাকে।এছাড়াও এটি মনোযোগ,ভাষা এর মত সূক্ষ্ম কাজের সাথেও জড়িত। রাগ,আবেগ প্রকাশে নিয়ন্ত্রকের কাজ করলেও এর অঙ্গ প্রত্যঙ্গ সঞ্চালন(movement) সংশ্লিষ্ট কাজই সবচেয়ে গুরুত্ববহন করে। মেরুরজ্জু (Spinal Cord) এবং মস্তিষ্ক (Brain) এর অন্যান্য অংশ থেকে সংবেদী সংকেত গ্রহণ করে সেগুলোকে একত্র করে সূক্ষ্ম মুভমেন্টে পরিণত করে। সেরেবেলামে আঘাত সরাসরি প্যারালাইসিস করে না,বরং সূক্ষ্ম মুভমেন্টে সমস্যা করে যেমন ভারসাম্য রক্ষা। 
সেরিবেলাম বহিঃস্থ গ্রে ম্যাটার এবং অন্তঃস্থ হোয়াইট ম্যাটার দ্বারা নির্মিত। গাঠনিকভাবে সেরিবেলামকে প্রাথমিক ভাঁজ(Primary Fissure) দ্বারা সম্মুখ লোব(Anterior Lobe),পশ্চাৎ লোব(Posterior Lobe) এবং ফ্লোক্যুলোনোডুলার লোব (Flocullonodular Lobe) এ তিনভাগে ভাগ করা যায়। কার্যকরীভাবে একে আর্কিসেরিবেলাম(Archicerebellum)প্যালিওসেরিবেলাম (Paleocerebellum) এ নিওসেরেবেলাম(Neocerebellum) এ তিনভাগে ভাগ করা যায়।
দিনাজপুর জিলা স্কুল

দিনাজপুর জিলা স্কুল দিনাজপুর সহ উত্তরাঞ্চলের জেলার প্রতিটি ছাত্রের একটি স্বপ্নের নাম। এটি দিনাজপুর শহরের সদর হাসপাতাল সংলগ্ন এবং দিনাজপুর পৌরসভার সামনে অবস্থিত।১৮৫৪ সাল থেকে শুরু করে আজ পর্যন্ত স্কুলটি সুনামের সাথে কার্যক্রম চালিয়ে যাচ্ছে। দিনাজপুর জিলা স্কুল বহু ঐতিহ্যের ধারক ও বাহক। দেশে যতগুলা জিলা স্কুল আছে তার মধ্যে শুধুমাত্র দিনাজপুর জিলা স্কুলেই দক্ষিণ পূর্ব এশিয়ার মানচিত্র পাথরের সুচারুকার্যে তৈরি করা হয়েছে। এটি দেশের অন্যতম সেরা বিদ্যালয়। 
এক সময় এটি এক প্রাচীন রাজাদের কাচারি ছিল। ১৮৪৮ সালে বিজয় চত্রবর্তী নামে এক সমাজসেবক বিদ্যালয়টি প্রতিষ্ঠা করেন। পূর্বে বিদ্যালয়টিতে শুধু প্রাথমিক স্তরের শিক্ষাই দান করা হত। প্রত্যেক জেলায় একটি করে সরকারি বিদ্যালয় থাকা আবশ্যক, ১৮৫৪ সালে জমিদারের পুরাতন কাঁচারীতে সরকারের শিক্ষা সম্প্রসারণ এই নীতির আওতায় মাধ্যমিক পর্যায়ের পাঠদানের কার্যক্রমও শুর হয় এবং জিলা স্কুলের মর্যাদা লাভ করে। ১৮৫২ সালে বিদ্যালয়টি দিনাজপুর শহরের কেন্দ্রস্থলে স্থানান্তরিত করা হয়। এখানে তৃতীয় শ্রেণী থেকে দশম শ্রেণী পর্যন্ত পাঠদান করা হয়।
১৯৯২ সালে উক্ত ভবনটি ভেঙ্গে নতুন দ্বিতল ভবন নির্মিত হয়। বর্তমানে এটি ত্রিতল বিশিষ্ট ভবন। এখানে অন্যান্য তিনটি তিনতলা ভবন রয়েছে। অডিটোরিয়াম ও শহিদ মিনার রয়েছে। তিনটি দরজা রয়েছে। 
সাধারণত স্কুলটি দুই শিফটে পাঠ কার্যক্রম পরিচালনা করে থাকে। প্রতিটি শ্রেণিতে প্রতি শিফটে ২টি করে মোট ৪টি শাখা রয়েছে। এখানে ছাত্রদের জন্য লাইব্রেরি আছে। এছাড়াও রয়েছে কমন রুম, যেখানে ইনডোর গেমস এর সুব্যবস্থা রয়েছে। নিজস্ব হোস্টেল রয়েছে যেখানে বিশাল বড় খেলার মাঠ আছে। এছাড়াও এখানে অন্যান্য সহপাঠ কার্যক্রম রয়েছে, যেমন- স্কাউট, বিএনসিসি, ডিবেট, কালচারাল ক্লাব ইত্যাদি। সুবিশাল অডিটোরিয়াম রয়েছে যেখানে প্রায়ই দিনাজপুরের বিভিন্ন অনুষ্ঠান আয়োজিত হয়। ৬টি সুবিশাল ভবনঘেরা ২টি মাঠ এর স্বনামধন্য এই স্কুলটি দিনাজপুরের প্রাণকেন্দ্রে অবস্থিত।
দিনাজপুর জিলা স্কুলে প্রতি বছর তৃতীয় এবং ষষ্ঠ শ্রেণিতে ছাত্র ভর্তি নেওয়া হয়। প্রতিবছর প্রায় ২০০০ ছাত্রের ভর্তিযুদ্ধে উত্তীর্ণ ২৪০ জনকে ২ শিফটে তৃতীয় শ্রেণিতে ভর্তি নেওয়া হয়। এছাড়াও ষষ্ঠ শ্রেণিতে প্রতিবছর ২ শিফটে ২৪ জনকে ভর্তি নেওয়া হয়।
প্রতিবছর দিনাজপুর জিলা স্কুল এবং দিনাজপুর সরকারি বালিকা উচ্চ বিদ্যালয় উভয় স্কুলেরই ৪ শাখার ৪ জন করে মোট ৫৬ জন মেধাবী শিক্ষার্থীকে ডাক্তার শামসুল আলম স্কলারশিপ প্রদান করা হয়। ২০১১ সাল থেকে এই স্কলারশিপ প্রদান করা হচ্ছে।
যে সব খ্যাতনামা ব্যক্তি এই বিদ্যালয়ের ছাত্র ছিলেন, তাদের মধ্যে কয়েকজনের নাম উল্লেখ করা হল:
মাটা মাটা

মাটা মাটা, মাটা-মাটা, বা মাটামাটা ("Chelus fimbriata") হচ্ছে দক্ষিণ আমেরিকায় দেখতে পাওয়া যাওয়া একটি স্বাদুজলের কচ্ছপ। প্রাথমিকভাবে এটি আমাজন এবং ওরিনোকো বেসিনে পাওয়া যায়। এটি চেলুস (Chelus) গণের একমাত্র বিদ্যমান প্রজাতি।
মাটা মাটা প্রথম বর্ণনা করেন ফরাসি প্রকৃতিবিদ পিয়েরে বেরিরি ১৭৪১ সালে "Large land turtle with spiky and ridged scales" (অনুবাদে) হিসেবে। এটিকে জার্মান প্রকৃতিবিদ জোহান গট্টলিব স্নেইডার ১৭৮৩ সালে প্রথম "Testudo fimbriata" হিসেবে শ্রেণীকরণ করেন। গত দুশ বছরে এখন পর্যন্ত ১৪ বার কচ্ছপটির নাম পরিবর্তন করা হয়েছে। সর্বশেষ ১৯৯২ সালে এর বৈজ্ঞানিক নামকরণ করা হয় Chelus fimbriata।
মাটা মাটা উত্তর বলিভিয়া, পূর্ব পেরু, ইকুয়েডর, পূর্ব কলম্বিয়া, ভেনিজুয়েলা, গায়ানা এবং ব্রাজিলের উত্তর ও মধ্যাঞ্চলের হালকা গতিশীল, কালোজলের স্রোত, বদ্ধ জলাশয়, জলাভূমি ও বিলে বাস করে। মাটা মাটা নির্দিষ্টভাবেই জলজ প্রজাতি কিন্তু অল্প পানিতে নিজের শরীরটা ডুবিয়ে, নাকটা উঁচু করে বাতাসের অক্সিজেন নিতে পছন্দ করে।
পিয়ের বারের

পিয়ের বারের (; ১৬৯০, পেরপিনিয়ঁ – ১৭৫৫, পেরপিনিয়ঁ) একজন ফরাসি চিকিৎসক এবং প্রকৃতিবিদ। তিনি ফ্রান্সের পেরপিনিয়ঁ শহরে ১৭৭১ সাল থেকে পেশাচর্চা করেন। ১৭৭২ সালে তিনি দক্ষিণ আমেরিকার ফরাসি গায়ানা উপনিবেশের কাইয়েন শহরের উদ্দেশ্যে যাত্রা করেন। কাইয়েনে তিনি পাঁচ বছর অবস্থান করেন। পেরপিনিয়ঁ শহরে ফিরে এসে তিনি সেখানকার বিশ্ববিদ্যালয়ে উদ্ভিদবিজ্ঞানের অধ্যাপক এবং সামরিক হাসপাতালের চিকিৎসক হন।
বারের ফরাসি গায়ানাতে তার পর্যবেক্ষণগুলির উপর নির্ভর করে দুইটি গ্রন্থ প্রকাশ করেন। এগুলি ছিল "Essai sur l'histoire naturelle de la France équinoxiale, ou Dénombrement des plantes, des animaux et des minéraux qui se trouvent dans l'isle de Cayenne, les isles de Remire, sur les côtes de la mer et dans le continent de la Guyane" (1741)and "Nouvelle Relation de la France équinoxiale, contenant la description des côtes de la Guiane, de l'île de Cayenne, le commerce de cette colonie, les divers changements arrivés dans ce pays, et les mœurs et coutumes des différents peuples sauvages qui l'habitent ; avec les figures dessinées sur les lieux" (1743).
Michael Walters (2003). "A Concise History of Ornithology". Yale University Press (New Haven, Connecticut) 255 p. 
Translated from French Wikipedia
স্টর্মের মানিকজোড়

স্টর্মের মানিকজোড় (বৈজ্ঞানিক নাম: "Ciconia stormi") হচ্ছে মধ্যম আকারের মানিকজোড় যাদেরকে মালয়েশিয়া, ইন্দোনেশিয়া ও দক্ষিণ থাইল্যান্ডের নিন্ম জলাভূমিতে দেখা যায়। এটিকে মানিকজোড়ের ভেতরে দুর্লভতম হিসেবে বিবেচনা করা হয় এবং অনুমান করা হয় যে মাত্র ৫০০ এর কম বুনো অবস্থায় এরা তাদের ভৌগোলিক এলাকায় টিকে আছে। প্রাথমিকভাবে অরণ্যবিনাশের কারণে নিজ আবাসভূমিতে এদের সংখ্যা ক্রমাগত কমছে।
স্টর্মের মানিকজোড় হচ্ছে সাদা ও কালো পাখনা, লাল ঠোঁট, কমলা মুখ ও ত্বক, লাল পা এবং হলুদ কাক্ষিক ত্বকের একটি বড়, আনুমানিক লম্বা, মানিকজোড়। ছেলে এবং মেয়েপাখি দেখতে অভিন্ন। অল্পবয়স্ক পাখির ফ্যাকাশে পাখনা এবং ত্বক খালি থাকে।
কিম ইল-সাং

কিম ইল-সাং () (জন্ম- ১৫ এপ্রিল ১৯১২- মৃত্যু ৮ জুলাই ১৯৯৪) ছিলেন গণতান্ত্রিক গণপ্রজাতন্ত্রী কোরিয়ার সাবেক নেতা। তিন দেশটিকে এর প্রতিষ্ঠার শুরু থেকে মৃত্যুর আগ পর্যন্ত নেতৃত্ব দিয়েছিলেন। তিনি উত্তর কোরিয়ার প্রধানমন্ত্রী ছিলেন ১৯৪৮ সাল থেকে ১৯৭২ সাল এবং ১৯৭২ সাল থেকে মৃত্যুর আগ পর্যন্ত উত্তর কোরিয়ার প্রথম রাষ্ট্রপতি ছিলেন। তিনি কোরীয় ওয়ার্কার্স পার্টিরও নেতা ছিলেন ১৯৪৯ থেকে ১৯৯৪ পর্যন্ত। তিনি ১৯৫০ সালে সমগ্র উপদ্বীপ অধিকারে আনার উদ্দেশ্যে দক্ষিণ কোরিয়ায় হস্তক্ষেপ করেন কিন্তু পরে জাতিসংঘের হস্তক্ষেপের ফলে যাতে তিনি সফল হতে পারেননা। মাঝে মাঝে কোরীয় গৃহযুদ্ধ নামে পরিচিত কোরীয় যুদ্ধ, তিন বছর চলার পর একটি যুদ্ধবিরতি চুক্তি স্বাক্ষরের মাধ্যমে ২৫ লাখ বেসামরিক মানুষের ক্ষয়ক্ষতির পর ২৭ জুলাই ১৯৫৩-তে শেষ হয়। কিন্তু কৌশলগত দিক থেকে আজও যার সমাপ্ত হয়নি বলে ধরা হয়।
উত্তর কোরিয়ার রাষ্ট্রপ্রধান হিসেবে তার অধিকার প্রয়োগ অনেক সময়-ই স্বৈরাচার হিসেবে বর্ণিত হয়, তিনি সর্বব্যাপী নিজেকে আর্চনীয় ব্যক্তি হিসেবে প্রতিষ্ঠা করেন। তার দায়িত্ব পালনের সময়, ৬ জন দক্ষিণ কোরীয় রাষ্ট্রপতি, ৭ জন সোভিয়েত রাষ্ট্রনায়ক, ১০ জন মার্কিন রাষ্ট্রপতি, ১০ জন ব্রিটিশ প্রধানমন্ত্রী, ২১ জন জাপানী প্রধানমন্ত্রী রাষ্ট্রক্ষমতায় পালাবদল করে দায়িত্ব পালন করেছে। তার মৃত্যুর পর ১৯৯৪ সালে আনুষ্ঠানিকভাবে তার জ্যেষ্ঠ পুত্র দায়িত্ব গ্রহণ করে। উত্তর কোরীয় সরকার কিম ইল সাংকে মৃত্যুর পর “মহান নেতা” ( "ওয়িডিহেং" "সোরিয়াং") হিসেবে ঘোষণা করে এবং ৫ সেপ্টেম্বর ১৯৯৮-এ তাকে উত্তর কোরিয়ার সংবিধানে প্রজাতন্ত্রের শাশ্বত রাষ্ট্রপতি হিসবে ভূষিত করা হয়। তার জন্মদিন অর্থাৎ ১৫-ই এপ্রিল দেশটিতে সাধারণ ছুটি এবং এই দিবসটির নামকরণ করা হয় সূর্যের দিন। দিবসটি নানাভাবে পালন করা হয়।
 
|-
আদেল এগ্জা‌রকপুলোস

আদেল এগ্জা‌রকপুলোস (জন্ম ২২শে নভেম্বর, ১৯৯৩) একজন ফরাসী অভিনেত্রী এবং ২০১৩ সালে সর্ব কনিষ্ঠ অভিনয় শিল্পী হিসেবে পাল্ম দর পুরস্কার জিতেন।
আদেল এগ্জা‌রকপুলোস ফ্রান্সে বেড়ে উঠেন। তার পিতা দিদিয়ে এগ্জা‌রকপুলোস একজন গিটার শিক্ষক এবং তার মা মারিয়ান নিকেত একজন নার্স। তার পিতামহ ছিলেন গ্রিসের অধিবাসী।
আদেল এগ্জা‌রকপুলোসের লাজুক মুখাবয়বের কারণে ৯ বছর বয়সে তার পিতামাতা তাকে অভিনয় কেন্দ্রে পাঠাতে শুরু করেন। ২০০৫ সালে তার অভিনীত "মার্থা" মুক্তি পাবার পূর্ব পর্যন্ত অভিনয় শিক্ষা গ্রহণ করতে থাকেন। ২০০৬ সালে আদে্‌ল টেলিভিশন ক্যারিয়ার শুরু করেন।
২০০৮ সালে লেজঁফঁ দ্য টিম্পেলব্যাক চলচ্চিত্রে অভিনয় করেন। ব্লু ইজ দ্য ওয়ার্মেস্ট কালার (২০১৩) অভিনয়ের পূর্বে আদে্‌ল দি রাউন্ড আপ (২০১০), টার্ক হেড (২০১০), চেজ্‌ জিনো (২০১১) এবং আই ইউজ টু বি ডার্কার (২০১৩) প্রভৃতি চলচ্চিত্রে অভিনয় করেন। "ব্লু ইজ দ্য ওয়ার্মেস্ট কালার" ২০১৩ সালে পাল্ম দর পুরস্কার জিতে, সাথে আদেল এগ্জা‌রকপুলোস ও লেয়া সেদু সেরা অভিনেত্রী নির্বাচিত হন।
মারুয়ান ফেলাইনি

মারুয়ান ফেলাইনি-বাক্কিউই (; জন্ম: ২২ নভেম্বর ১৯৮৭; মারুয়ান ফেলাইনি নামে সুপরিচিত) হলেন একজন বেলজিয়াম ফুটবলার যিনি চাইনিজ ফুটবল ক্লাব শ্যানডং লুনেং তাইশান এবং বেলজিয়াম জাতীয় দলের হয়ে খেলেন।
মরোক্কান পিতামাতার ঘরে জন্মানো ফেলাইনি বিভিন্ন ক্লাবের হয়ে যুবদলে খেলেন। বেলজিয়ান ক্লাব স্ট্যান্ডার্ড লিগের হয়ে প্রথম ডিভিশন ও ইবোনি শু শিরোপা জেতার পর, ইংলিশ ক্লাব এভারটন তাকে তাদের দলে নেয়। তিনি ২০০৮-০৯ মৌসুমে এভারটনের সেরা তরুণ খেলোয়াড় নির্বাচিত হন।
এভারটনে ৫ বছর কাটানোর পর, ২০১৩ সালের সেপ্টেম্বর মাসে, ইংলিশ জায়ান্ট ম্যানচেস্টার ইউনাইটেড £২৭.৫ মিলিয়ন ইউরোর বিনিময়ে তাকে এভারটন থেকে তাদের দলে নিয়ে আসে।
"(২০১৩ সালের ৩০শে ডিসেম্বরে সংশোধিত)"
তেং শিয়াওফিং

দেং শিয়াওপিং (বানানভেদে দেং জিয়াওপিং বা তেং সিয়াওফিং; ফিনিন: "Dèng Xiǎopíng"; ; ( জন্ম-মৃত্যু_ ২২ আগস্ট ১৯০৪ – ১৯ ফেব্রুয়ারি ১৯৯৭) ছিলেন গণচীনের একজন রাজনীতিবিদ এবং সংস্কারবাদী নেতা, তিনি
মাওয়ের মৃত্যুর পর তার দেশকে বাজার অর্থনীতির দিকে চালিত করেছিলেন।
তেং শিয়াওফিংয়ের জন্ম দক্ষিণ-পশ্চিম চীনের সিছুয়ান প্রদেশের কুয়াং-আন উপজেলাতে। ১৯২০ সালে তিনি ফ্রান্সে যান রোজগার-অধ্যয়ন কর্মসূচির অধীনে। তিনি ১৯২২ সালে কমিউনিস্ট যুবলীগে এবং ১৯২৪ সালে চীনের কমিউনিস্ট পার্টিতে যোগ দেন। ১৯২৭ সালে এবং পরবর্তী বছরগুলোতে তিনি ধারাবাহিকভাবে চীনের শ্রমিক-কৃষকের লাল ফৌজের সামরিক কমিশার, লাল ফৌজের রাজনৈতিক দপ্তরের সহকারী পরিচালক এবং পার্টি কেন্দ্রীয় কমিটির মহাসচিব পদের দায়িত্ব পালন করেন। তিনি লং মার্চে অংশগ্রহণ করেন। ১৯৩৭ সাল থেকে শুরু করে, তিনি অষ্টম রুট সেনাবাহিনীর ১২৯তম ডিভিশনের রাজনৈতিক কমিশার এবং পার্টি কেন্দ্রীয় কমিটির সানসী-হোপেই-শানতুং-হুনান ব্যুরোর সম্পাদক ছিলেন। ১৯৪৫ সাল থেকে তিনি দ্বিতীয় ফিল্ড সেনাবাহিনীর রাজনৈতিক কমিশার এবং পার্টি কেন্দ্রীয় কমিটির মধ্য সমভূমি ব্যুরোর সম্পাদকের দায়িত্ব পালন করেন। ১৯৪৯ সালের পর, তিনি পার্টি কেন্দ্রীয় কমিটির দক্ষিণ-পশ্চিম ব্যুরোর সম্পাদক, দক্ষিণ-পশ্চিম সামরিক এলাকার রাজনৈতিক কমিশার, পার্টি কেন্দ্রীয় কমিটির মহাসচিব, পার্টি কেন্দ্রীয় কমিটির সংগঠন সংক্রান্ত দপ্তরের পরিচালক, রাষ্ট্রীয় পরিষদের উপ-প্রধানমন্ত্রী, পার্টি কেন্দ্রীয় কমিটির সামরিক কমিশনের সহসভাপতি এবং একই সাথে চীনা গণমুক্তি ফৌজের চিফ অফ জেনারেল স্টাফ, পার্টি কেন্দ্রীয় কমিটির রাজনৈতিক ব্যুরোর স্থায়ী কমিটির সদস্য এবং একই সাথে তার সাধারণ সম্পাদক, পার্টি কেন্দ্রীয় কমিটির সহসভাপতি, চীনা রাজনৈতিক পরামর্শ পরিষদের স্থায়ী কমিটির সদস্য এবং ঐ পরিষদের সভাপতি পদে দায়িত্বশীল ছিলেন।
তৈয়ব শামসুজ্জামান

তৈয়ব শামসুজ্জামান (জন্ম ৩ জানুয়ারি ১৯৭০) একজন বাংলাদেশী ফুটবল রেফারী যিনি ফিফার পূর্ণ আন্তর্জাতিক রেফারী।
শামসুজ্জামান ১৯৯৯ সালে ফিফার রেফারী হল। তিনি এএফসি চ্যাম্পিয়নস লিগ ও ওয়েস্ট এশীয় ফুটবল ফেডারেশন চ্যাম্পিয়নশিপ ছাড়াও, ২০০২, ২০১০, এবং ২০১৪ ফিফা বিশ্বকাপ কোয়ালিফায়ার সময়ে রেফারী হিসেবে দায়িত্ব পালন করেছেন।
গোলাম ফারুক

গোলাম ফারুক চৌধুরী (জন্ম: [২৪ জুলাই, ১৯৬২) বাংলাদেশের সাবেক ক্রিকেটার, যিনি আন্তর্জাতিক পর্যায়ের ক্রিকেটে বাংলাদেশ ক্রিকেট দলের হয়ে অংশগ্রহণ করেছেন। তিনি ১৯৮৬ থেকে ১৯৯০ সাল পর্যন্ত পাঁচটি একদিনের আন্তর্জাতিক খেলেছেন। ঢাকায় জন্মগ্রহণকারী গোলাম ফারুক ডানহাতি মিডিয়াম পেসার ও নিচের সারির ব্যাটসম্যানের দায়িত্ব পালন করতেন। ১৯৮০-এর দশকে জাতীয় দলের হয়ে নিয়মিত খেলেছেন তিনি। খেলাধূলার জগতে তিনি তার ডাক নাম সুরু হিসেবে পরিচিত হয়ে আছেন। বর্তমানে তিনি বাংলাদেশ ক্রিকেট বোর্ডে দল নির্বাচক হিসেবে নিজ দায়িত্ব পালন করছেন।
বাংলাদেশের ক্রিকেটের ইতিহাসে প্রথম একদিনের আন্তর্জাতিকে পাকিস্তান ক্রিকেট দলের বিপক্ষে অংশগ্রহণকারী খেলোয়াড়দের মধ্যে তিনিও একজন ছিলেন। কিন্তু, সর্বোচ্চ পর্যায়ের ক্রিকেটে খেলতে নেমে বল হাতে নিয়ে তিনি তেমন সাফল্য পাননি। কিন্তু ব্যাটসম্যান হিসেবে ১৯৮৮ সালে শ্রীলঙ্কার বিপক্ষে তিনি তার সর্বোচ্চ অপরাজিত ২৩* রান করে দলকে তিন অঙ্কের কোঠায় দলকে নিয়ে যেতে সাহায্য করেছিলেন।
বাংলাদেশ ক্রিকেট দলের হয়ে তিনি তিনবার আইসিসি ট্রফি প্রতিযোগিতায় অংশগ্রহণ করেন। কিন্তু তিনি মাত্র চারটি খেলায় অংশ নিয়েছিলেন। ১৯৮২ সালের প্রতিযোগিতায় তিনি কোন খেলায় মাঠে নামেননি। ইংরেজ পরিবেশে সফরকারী দলের হয়ে তিনি মূলতঃ শিক্ষানবিশ হিসেবে অভিজ্ঞতা অর্জনের জন্য যান। ১৯৮৬ সালে ২টি এবং ১৯৯০ সালে আরও দুইটি খেলায় অংশগ্রহণ করেন। সামগ্রীকভাবে তিনি বল হাতে কিছুটা পারঙ্গমতা প্রদর্শন করতে সক্ষম হয়েছেন। ২২.৮০ রান গড়ে ১১৪ রানের বিনিময়ে ৫ উইকেট পান। তন্মধ্যে ২৭ রানের বিনিময়ে ২ উইকেট লাভ ছিল তার সেরা যা ১৯৯০ সালে কানাডার বিপক্ষে ২য় রাউন্ডে জয়লাভ করেছিল বাংলাদেশ দল।
১৯৮৪ সালের জানুয়ারি মাসে ঢাকায় তিনি তার স্মরণীয় সাফল্য লাভ করেন। ১৯৮৪ সালের দক্ষিণ-পূর্ব এশিয়া কাপ প্রতিযোগিতার উদ্বোধনী খেলায় সিঙ্গাপুরের বিরুদ্ধে হ্যাট্রিকসহ ১০ রানের বিনিময়ে ৬ উইকেট লাভ করেন ফারুক।
১৯৮০-এর দশকে ঘরোয়া ক্রিকেটে ধারাবাহিকভাবে ক্রীড়ানৈপুণ্য প্রদর্শন করেছিলেন তিনি। এসময়ে তাকে সেরা বাংলাদেশী ক্রিকেটারদের একজনরূপে বিবেচনা করা হতো।
সেন্ট ফিলিপস্ হাই স্কুল অ্যান্ড কলেজ

সেন্ট ফিলিপস্ হাই স্কুল এণ্ড কলেজ বাংলাদেশের দিনাজপুর জেলায় ক্যাথলিক মিশনারীদের দ্বারা পরিচালিত একটি শিক্ষাপ্রতিষ্ঠান। ১৯৩০ সালে শিক্ষাপ্রতিষ্ঠানটি প্রতিষ্ঠিত হয়। এটি দিনাজপুরের ১মাইল দক্ষিণে জেলাবোর্ড রাস্তার সংলগ্ন পশ্চিমপার্শে কসবা মহল্লায় অবস্থিত। প্রথম দিকে এর নাম ছিল এম.ই (Minor English)।সেময়ে যতীন্দ্রনাথ দে ছিলেন বিদ্যালয়ের প্রধান শিক্ষক। ১৯৪৮ সালে মাইনর ইংলিশ স্কুলটি হাই স্কুলে রূপান্তর করা হয়। সে সময়ে স্কুলটির নাম পরিবর্তন করা হয় এবং নাম দেওয়া হয় সেন্ট জেভিয়ার স্কুল।২০১০ খ্রিষ্টাব্দে একদাশ ও দ্বাদশ শ্রেণি খোলার অনুমতি পাওয়ায় এর নামকরণ করা হয় সেন্ট ফিলিপস্ হাই স্কুল এন্ড কলেজ।
এই বিদ্যালয়ের অধ্যক্ষ জনাব ব্রাদার কাজল লিনুস কস্তা,সিএসসি
উপাধ্যক্ষ জনাব ব্রাদার বিকাশ কস্তা,সিএসসি
১৯৩০ সালে রোমান ক্যাথলিক মিশনারীরা মাইনর ইংলিশ স্কুল নামে কসবায় প্রাথমিক শিক্ষা কার্যক্রম শুরু করে। বিদ্যালয়টি পরবর্তীকালে শিশু শ্রেণী থেকে ৬ষ্ঠ শ্রেণী পর্যন্ত পাঠদান শুরু করলেও প্রথমদিকে আদিবাসী শিশুদেরকেই প্রাধান্য দেওয়া হত। ১৯৪৮ সালে সপ্তম শ্রেণী পাঠদান ব্যবস্থা চালু করার পর বিদ্যালয়টি মাধ্যমিক বিদ্যালয় হিসেবে যাত্রা শুরু করে এবং পরবর্তীতে দশম শ্রেণী পর্যন্ত যুক্ত করে ১৯৫১ সালে নাম পরিবর্তন করে “সেণ্ট ফিলিপস্ হাই স্কুল” নামে আত্মপ্রকাশ করে।
বর্তমানে সেন্ট ফিলিপস্ হাই স্কুল এণ্ড কলেজে পাঁচটি শাখা রয়েছে।
বছরের বিভিন্ন সময় বিদ্যালয়টিতে মূলত তিন ধরনের রুটিন অনুসরণ করা হয়: ‘এ’, ‘বি’ ও ‘সি’ রুটিন। এছাড়াও বিদ্যালয় স্কাউট ও গার্লস ইন স্কাউটিং, গ্রন্থাগার, ল্যাবরেটরি এবং কম্পিউটার ল্যাব রয়েছে।
নোভালিশ

'নোভালিশ ছিলেন জর্জ ফিলিপ ফ্রেড্রিক ফ্রেইহার ফণ হার্ডেনবার্গের(মে ২, ১৭৭২ – মার্চ ২৫, ১৮০১) ছদ্ম নাম। তিনি ছিলেন কবি, লেখক, দার্শনিক।
ফিলিপ ফ্রেড্রিক ফ্রেইহার ফণ হার্ডেনবার্গ জন্ম গ্রহণ করেন ১১৭২ সালে, পারিবারিক ধারা জার্মান। শৈশবে বেড়ে উঠেন হার্য পাহাড়ের কাছে পারিবারিক পরিবেশে। চার্চে তার নাম লিপিবদ্ধ আছে জর্জ ফিলিপ ফ্রেড্রিক নামে।
নোভালিশের পিতা ছিলেন একজন ধর্মভীরু এবং চার্চের সক্রিয় সদস্য। তার দ্বিতীয় স্ত্রীর গর্ভে ১১ জন শিশুর জন্ম হয়, তাদের মধ্যে নোভালিশ দ্বিতীয়।
প্রাথমিক দিকে নোভালিশ গৃহ শিক্ষকের কাছে শিক্ষা লাভ করেন এবং পরবর্তী কালে লুথারান গ্রামার স্কুলে স্থানতরিত হন। এখানে তিনি বিশেষ করে প্রাচীন সাহিত্য সম্বন্ধে জ্ঞান লাভ করেন। এসময়ে তিনি তার চাচা উইলহে্‌ম ফ্রেইহার ফণ হার্ডেনবার্গের তত্বাবধনে ছিলেন।
নোভালিশ ১৭৯০ থেকে ১৭৯৪ সাল পর্যন্ত আইন অধ্যয়ন করেন যথাক্রমে যেনা, লিপজিগ এবং ভয়টেনবার্গে। আইনে তিনি চমকপ্রদ ফলাফল করেন। আইন অধ্যয়ন কালে তিনি শিইলারের ইতিহাস ক্লাসে যোগদান করেন। এসময়ে তিনি আরও পরিচিত হন গোটে, হার্ডার এবং জন পলের সাথে।
অক্টোবর ১৭৯৪ সালে, নোভালিশ কাজ করতে থাকেন অগাস্টাস কলেস্টিনের সাথে। যিনি ছিলেন নোভালিশের প্রদর্শক এবং পরবর্তীতে বন্ধুতে রূপান্তরিত হন এবং আরও পরে তার জীবনী লেখক। এই সময়ে নোভালিশ পরিচিত হন সোফি ফণ কুন্‌ এর সাথে। মার্চ ১৫, ১৭৯৫ সালে সোফির বয়স ছিল মাত্র ১৩। পরবর্তিত্র তারা বিবাহ বন্ধনের প্রতিজ্ঞা করেন।
১৭৯৫ থেকে ১৭৯৬ সালের মধ্যবর্তী সময়ে নোভালিশ বিজ্ঞান শিক্ষায় মনোনিবেশ শুরু করেন জোহান গতলিইব ফিতশের কাছে। এখানে তিনি জোহানের দর্শন দ্বারা প্রভাবিত হন এবং জোহানকে পরবর্তী কাজের উৎসাহ প্রদান করেন। যা পরবর্তী সময়ে নোভালিশের "religion of love" এর কাজের সূচনা ধরা হয়। যা পরবর্তীতে রোমাটিক আন্দোলনের ভূমিকা পালন করে।
১৭৯৬ সালে সোফির মৃত্যুতে নোভালিশ মানসিক ভাবে বিপর্যস্ত হন, তখন সোফির বয়স ছিল ১৫। তারা তখনও বিয়েতে আবদ্ধ হননি এমন সময়ে।
নোভালিশের একাধারে জ্ঞান ছিল বিজ্ঞান, আইন, দর্শন, রাজনীতি এবং রাজনৈতিক অর্থনীতিতে। তার পুরো কাজের মূলনীতি ছিল "We are on a mission: we are called upon to educate the earth."। যা তাকে পরবর্তীতে জার্মান রোমান্টিসিজমের একজন গুরুত্বপূর্ণ ব্যক্তিত্ব রূপের প্রতিষ্ঠাতা করে।
বাংলাদেশ মাদ্রাসা শিক্ষা বোর্ড

বাংলাদেশ মাদ্রাসা শিক্ষা বোর্ড বাংলাদেশের মাদ্রাসা শিক্ষা পরিচালনার জন্য গঠিত বোর্ড। এটি ১৯৭৮ সালের মাদ্রাসা শিক্ষা অধ্যাদেশবলে স্থাপিত হয়। বাংলাদেশে মাদ্রাসা শিক্ষার আধুনিকীকরণ ও মানোন্নয়নের লক্ষ্যে এর কার্যক্রম পরিচালিত হয়। বাংলাদেশ সরকারের শিক্ষা মন্ত্রণালয়ের মাদ্রাসা শিক্ষা অধিদপ্তর দেশের সকল মাদ্রাসা পরিচালনা করে। গভর্নিং বডি এবং একজন অধ্যক্ষের প্রত্যক্ষ তত্ত্বাবধানে ও উপাধ্যক্ষের সহযোগিতায় যাবতীয় একাডেমিক, প্রশাসনিক ও উন্নয়নমূলক কর্মকাণ্ড পরিচালিত হয়।
১৭৮০ সালে কলকাতা আলিয়া মাদ্রাসা প্রতিষ্ঠার মাধ্যমে ভারত উপমহাদেশে আনুষ্ঠানিকভাবে আলিয়া ধারার মাদ্রাসা শিক্ষাব্যবস্থার শুভ সূচনা হয়। পর্যায়ক্রমে অবিভক্ত বাংলা, বিহার, আসাম ও ত্রিপুরাসহ বিভিন্ন অঞ্চলে মাদ্রাসা শিক্ষা সম্প্রসারিত হতে থাকে। ১৯৭১ সালে স্বাধীন ও সার্বভৌম বাংলাদেশের অভ্যূদয়ের পর বঙ্গবন্ধু শেখ মুজিবুর রহমান-এর প্রত্যক্ষ নির্দেশনায় মাদ্রাসা শিক্ষাকে যুগোপযোগী ও কর্মমুখী করার উদ্যোগ গৃহীত হয়। এরই ধারাবাহিকতায় বাংলাদেশ মাদ্রাসা শিক্ষা বোর্ড গঠিত হয় এবং ঢাকাস্থ সরকারি মাদ্রাসা-ই-আলিয়া ক্যাম্পাসে এর কার্যক্রম শুরু হয়। ১৯৭৮ সালে মাদ্রাসা শিক্ষা অর্ডিনেন্স জারির মাধ্যমে বাংলাদেশ মাদ্রাসা শিক্ষা বোর্ড পুনর্গঠন করা হয়। ফলশ্রুতিতে ১৯৭৯ সালের জুন মাসে বাংলাদেশ মাদ্রাসা শিক্ষা বোর্ড একটি স্বায়ত্বশাসিত প্রতিষ্ঠানে রূপ পরিগ্রহ করে। এরপর হতে এ পর্যন্ত বাংলাদেশ মাদ্রাসা শিক্ষা বোর্ড তার কার্যক্রম সাফল্যের সাথে পরিচালনা করে আসছে। ২০০৬ সালের পূর্বে মাদ্রাসা শিক্ষা বোর্ড ফাজিল ও কামিল মাদ্রাসাসমূহ নিয়ন্ত্রণ করত। ২০০৬ সাল থেকে ইসলামী বিশ্ববিদ্যালয়, কুষ্টিয়া এবং ২০১৬ সাল থেকে ইসলামি আরবি বিশ্ববিদ্যালয়, ঢাকা নিয়ন্ত্রণ করে আসছে।
বাংলাদেশ মাদ্রাসা শিক্ষা অর্ডিন্যান্স, শিক্ষা মন্ত্রণালয়ের শিক্ষা প্রতিষ্ঠান স্থাপন সংক্রান্ত নীতিমালা ও ম্যানেজিং কমিটি গঠন সংক্রান্ত প্রবিধানমালা অনুসরণ পূর্বক:
একজন চেয়ারম্যানের অধীন রয়েছে রেজিস্টার, পরীক্ষা নিয়ন্ত্রক, মাদরাসা পরিদর্শক ও প্রকাশনা নিয়ন্ত্রক। তাদের অধীন আরও রয়েছে উপ রেজিস্টার(প্রশাসন), উপ রেজিস্টার (কমন), উপ পরীক্ষা নিয়ন্ত্রক(গোপনীয়),উপ মাদ্রাসা পরিদর্শক ইত্যাদি।
নুয়ান প্রদীপ

নুয়ান প্রদীপ (; জন্ম: ১৯ অক্টোবর ১৯৮৬) শ্রীলঙ্কার একজন ক্রিকেট খেলোয়াড়। তার পুরো নাম আথ্থাচ্চি নুয়ান প্রদীপ রোশন ফার্নান্ডো বর্তমানে তিনি শ্রীলঙ্কা জাতীয় ক্রিকেট দলের হয়ে টেস্ট এবং ওডিআই খেলে থাকেন।
২০১০ সালে ভারতের বিপক্ষে দ্বিতীয় টেস্টের জন্য শ্রীলঙ্কান টেস্ট দলে তার নাম অন্তর্ভুক্ত করা হয়। ২০১১ সালে তাকে আবারও শ্রীলঙ্কান টেস্ট স্কোয়াডে অন্তর্ভুক্ত করা হয় সংযুক্ত আরব আমিরাতে অনুষ্ঠিত পাকিস্তানের বিরুদ্ধে অংশগ্রহণের জন্য। অবশেষে ২০১১ সালের অক্টোবরে তার টেস্ট খেলায় পাকিস্তানের বিরুদ্ধে অভিষেক হয়। কিন্তু অভিষেক ম্যাচে তিনি কোন উইকেট লাভ করতে সক্ষম হননি।
ঙ্গাগ-দ্বাং-ব্ক্রা-শিস-গ্রাগ্স-পা

ঙ্গাগ-দ্বাং-ব্ক্রা-শিস-গ্রাগ্স-পা () (১৪৮৮- ১৫৬৪) তিব্বতের ফাগ-মো-গ্রু-পা রাজবংশের দশম রাজা ছিলেন। তিনি এই রাজবংশের শেষ উল্লেখযোগ্য শাসক হিসেবে বিবেচিত হন।
ঙ্গাগ-দ্বাং-ব্ক্রা-শিস-গ্রাগ্স-পা ফাগ-মো-গ্রু-পা রাজবংশের নবম রাজা ঙ্গাগ-গি-দ্বাং-পোর একমাত্র পুত্র হিসেবে ১৪৮৮ খ্রিষ্টাব্দে জন্মগ্রহণ করেন। ১৪৮৯ খ্রিষ্টাব্দে তার মাতা এবং ১৪৯১ খ্রিষ্টাব্দে তার পিতা মারা যান। তার নাবালকত্বের জন্য রিং-স্পুংস-পার দ্বিতীয় রাজা কুন-তু-ব্জাং-পোর ভ্রাতা গ্ত্সো-স্ক্যেস-র্দো-র্জে তার নাবালকত্বের সুযোগে রাজ্যের অভিভাবক হয়ে যান। ১৪৯৯ খ্রিষ্টাব্দে রিং-স্পুংস-পার তৃতীয় রাজা দোন-য়োদ-র্দো-র্জের অনুমতিক্রমে ঙ্গাগ-দ্বাং-ব্ক্রা-শিস-গ্রাগ্স-পা ফাগ-মো-গ্রু-পা রাজবংশের পরবর্তী রাজা হিসেবে সিংহাসনে বসলে গ্ত্সো-স্ক্যেস-র্দো-র্জে অভিভাবকত্ব থেকে সরে আসেন। পাঁচ বছর পরে তিনি সাংগে পাল জোম্মা নামক এক মহিলাকে বিবাহ করেন, যিনি তার স্বামীকে পরবর্তীকালে তার রাজ্যবিস্তারে সহায়তা করে তিব্বতের মহিলা শাসকদের মধ্যে সর্বাপেক্ষা গুরুত্বপূর্ণ বলে বিবেচিত হন।
গ্ত্সো-স্ক্যেস-র্দো-র্জে ও দোন-য়োদ-র্দো-র্জের মৃত্যুর পর রিং-স্পুংস-পার প্রভাব হ্রাস পেতে থাকে। ১৫১৫ খ্রিষ্টাব্দে রিং-স্পুংস-পা রাজবংশের অধীনে থাকা গ্যাখার্ত্সে তাদের আনুগত্য পাল্টে ফাগ-মো-গ্রু-পা রাজবংশের অধীনে চলে যায়। লাসা থেকে রিং-স্পুংস-পার সৈন্যদল বিতাড়িত হয় এবং কুড়ি বছর পরে দ্গে-লুগস সম্প্রদায়ের বৌদ্ধদের লো-গ্সার বা তিব্বতী নববর্ষের দিনে উদ্‌যাপন করার জন্য স্মোন-লাম-ছেন-মো নামক উৎসব পালনের সুযোগ পান। এরফলে রিং-স্পুংস-পা রাজবংশের প্রভাব শুধুমাত্র গ্ত্সাং অঞ্চলেই সীমাবদ্ধ হয়ে পড়ে।
ষোড়শ শতাব্দীর মধ্যভাগে ঙ্গাগ-দ্বাং-ব্ক্রা-শিস-গ্রাগ্স-পার স্বাস্থ্যের অবনতি ঘটে। ১৫৫৩ থেকে ১৫৫৫ খ্রিষ্টাব্দের মধ্যে ফাগ-মো-গ্রু-পা রাজবংশের বিরুদ্ধে বিদ্রোহ শুরু হয়ে যায় এবং লাসা শহরের নিকটবর্তী অঞ্চলে ক্যিশোদপা নামক এক নতুন শক্তির উদ্ভব ঘটে। এই সময় ফাগ-মো-গ্রু-পা রাজবংশের মধ্যে বিভিন্ন পারিবারিক দ্বন্দ্ব শুরু হলে ১৫৬৩ খ্রিষ্টাব্দে তৃতীয় দলাই লামার মধ্যস্থতায় তার পৌত্র ঙ্গাগ-দ্বাং-গ্রাগ্স-পা-র্গ্যাল-ম্ত্শানকে পরবর্তী উত্তরাধিকার নির্বাচিত করা হয়।
১৯৭৯ এএফসি মহিলা চ্যাম্পিয়নশিপ

১৯৭৯ এএফসি মহিলা চ্যাম্পিয়নশিপ ছিল এএফসি মহিলা চ্যাম্পিয়নশিপের তৃতীয় আসর। এটি ১৯৭৯ সালে অনুষ্ঠিত হবার কথা থাকলেও, এটি মূলত ১৫ থেকে ২১ জানুয়ারি ১৯৮০ সালে ভারতের কোঝিকোড়ে অনুষ্ঠিত হয়। টুর্নামেন্টে দ্বিতীয়বারের মত চীনা তাইপেই বিজয়ী হয়।
ভূতের ভবিষ্যৎ

ভূতের ভবিষ্যৎ ভারতীয় পরিচালক অনীক দত্তের পরিচালিত প্রথম বাংলা চলচ্চিত্র। ২০১২ সালের একটি হিট ছবি। চলচ্চিত্রটি শ্রীরামপুর রাজবাটী-তে স্যুটিং হয়।
হবু সিনেমা-পরিচালক অয়ন সেনগুপ্ত নিজের প্রথম 
সিনেমার শুটিং এর জন্যে লোকেশন দেখতে আসেন 'চৌধুরী প্যালেস' নামে হানাবাড়ী বলে কুখ্যাত একটি প্রাসাদে। হঠাৎ তার আলাপ হয় বাড়িরই একজন ব্যক্তির সঙ্গে যিনি ওখানেই থাকেন । তার কাছে থেকে সেই বাড়িতে থাকা ভূতেদের কাহিনী শোনেন পরিচালক । প্রমোটারি আর দখলদারীর জেরে বিভিন্ন জায়গা থেকে জাতি, ধর্ম, পেশা, লিঙ্গ ও প্রজন্ম নির্বিশেষে গৃহহীন ভূতেরা নতুন আস্তানার খোঁজে জড়ো হয় এই পরিত্যক্ত প্রাসাদে । খরচ টানতে বাড়ীর মালিকরা সেই প্রাসাদ সিনেমার শুটিংয়ের জন্য ভাড়া দিলেও ভূতের উপদ্রবে তা পণ্ড হয়ে যায় । এমন সময় প্রমোটার গনেশ ভুতোরিয়া সেই বাড়ি ভেঙ্গে শপিং মল গড়তে এলে ভূতেরা একযোগে মতলব কষে তাকে তাড়িয়ে দেয় । গল্পের শেষে জানা যায় যিনি এর কথক তিনিও প্রাসাদের বাসিন্দা একজন ভূত । ভূতেদের দেওয়া টাকায় ভূতের বলা কাহিনীর ওপর ভিত্তি করে সেই ভূতুড়ে প্রাসাদেই ভূতেদের ওপর তৈরি হল "ভূতের ভবিষ্যৎ" ।
দ্য অ্যাক্ট অফ কিলিং

দ্য অ্যাক্ট অফ কিলিং () হচ্ছে জোশুয়া ওপেনহেইমার পরিচালিত ২০১২ সালের একটি প্রামাণ্যচিত্র। এই প্রামাণ্যচিত্রটির সহপরিচালক হচ্ছেন ক্রিস্টিন কিন এবং একজন অনামা ইন্দোনেশীয়। 
১৯৬৫ সালে ইন্দোনেশিয়ায় গণতান্ত্রিক সরকারকে হটিয়ে ক্ষমতায় আসার পরে ১০ লাখের উপরে কমিউনিস্ট, চাইনিজ নৃগোষ্ঠী, বুদ্ধিজীবীদের হত্যা করে। এই হত্যাযজ্ঞে সেনা শাসকেরা আনোয়ার কঙ্গো ও তার সহযোগীদের নিয়ে একটা 'ডেথ স্কোয়াড' তৈরি করে। এককালের সিনেমার ব্ল্যাকার থেকে দুর্ধর্ষ খুনি বনে যাওয়া আনোয়ার কঙ্গোকে (যে নিজ হাতেই কয়েকশ' মানুষ হত্যা করেছে) নিয়েই এই ডকুমেন্টারি ...
চলচ্চিত্রটি তৈরি করতে সময় লেগেছে ৮ বছরেরো বেশি। ২০০৫ এ কাজ শুরু। ৫ বছর একটানা কাজের পরে একে এডিটিং টেবিলে তোলা হয় এবং এডিটিং টেবিলে আবার একটানা ৩ বছর।
ওআরসিআইডি

ওআরসিআইডি (ওপেন রিসার্চার অ্যান্ড কন্ট্রিবিউটর আইডি) (, Open Researcher and Contributor ID) হলো স্বতন্ত্রভাবে বিজ্ঞানসম্মত, অন্যান্য শিক্ষায়তনিক লেখকদের এবং অবদানকারীদের সনাক্তকরণের একটি মালিকানাবিহীন আলফানিউমেরিক কোড। বেশিরভাগ ব্যক্তিগত নাম এক না হওয়ায় বা তারা নাম পরিবর্তন করায় (যেমন বিবাহের পর), স্বতন্ত্র মানবিক বৈজ্ঞানিক সাহিত্য বা প্রকাশনায় নির্দিষ্ট লেখকের অবদান স্বীকার করা কঠিন হতে পারে বিধায় এখানে সে সমস্যার মোকাবেলা করা হয়ে থাকে। এখানে নামের ক্রমানয়নে সাংস্কৃতিক পার্থক্য রয়েছে, প্রথম নাম বর্ণমালার অসঙ্গত ব্যবহার ধারণ, এবং বিভিন্ন লিখন পদ্ধতি ব্যবহার করে থাকে। এটি মানুষের জন্য একটি স্থায়ী পরিচয় প্রদান করে থাকে, যেমন ডিজিটাল অবজেক্ট আইডেন্টিফায়ার (ডিওআই) কর্তৃক ডিজিটাল নেটওয়ার্কের উপর বিষয়বস্তু-সম্পর্কিত ভূক্তি তৈরি।
ওআরসিআইডি সংস্থা, ওআরসিআইডি, ইন্‌ক. গবেষণা এবং শিক্ষায়তনিক প্রকাশনাগুলিতে অবদানকারীদের সনাক্তকরণের জন্য কার্যত "de facto" মানের উদ্দেশ্যে একটি উন্মুক্ত এবং স্বতন্ত্র রেজিস্ট্রি সরবরাহ করে। ১ অক্টোবর ২০১২ সালে, ওআরসিআইডি তার রেজিস্ট্রি পরিষেবা চালু করে এবং ব্যবহারকারী শনাক্তকারী বরাদ্দ করতে শুরু করে।
দিল্লি ক্যাপিটালস

দিল্লি ক্যাপিটালস (, , ) (পূর্বে দিল্লি ডেয়ারডেভিলস) হলো ইন্ডিয়ান প্রিমিয়ার লিগের (আইপিএল) দিল্লির বাইরে অবস্থিত একটি ফ্র্যাঞ্চাইজি ক্রিকেট দল। ফ্র্যাঞ্চাইজিটি যৌথভাবে জিএমআর গ্রুপ এবং জেএসডব্লিউ গ্রুপের মালিকানাধীন। দলটির হোম গ্রাউন্ড অরুণ জেটলি ক্রিকেট স্টেডিয়াম, দিল্লিতে অবস্থিত। ২০২০ সালে দিল্লি ক্যাপিটালস তাদের প্রথম আইপিএল ফাইনালে উপস্থিত হয়েছিল।
আইপিএল হলো একটি ক্রিকেট লিগ যা বোর্ড অফ কন্ট্রোল ফর ক্রিকেট ইন ইন্ডিয়া (বিসিসিআই) দ্বারা আয়োজিত এবং আন্তর্জাতিক ক্রিকেট কাউন্সিল (আইসিসি) দ্বারা সমর্থিত। উদ্বোধনী টুর্নামেন্টটি এপ্রিল-জুন ২০০৮ সালে অনুষ্ঠিত হয়েছিল, যেখানে বিসিসিআই টুর্নামেন্টে অংশগ্রহণকারী আটটি দলের একটি তালিকা চূড়ান্ত করে। দলগুলি দিল্লি সহ ভারতের আটটি ভিন্ন শহরের প্রতিনিধিত্ব করেছিল। দলগুলিকে ২০ ফেব্রুয়ারী ২০০৮-এ মুম্বই-এ নিলামের জন্য রাখা হয়েছিল, এবং দিল্লি দলটিকে সম্পত্তি উন্নয়ন সংস্থা জিএমআর গ্রুপ US$৮৪ মিলিয়নে কিনেছিল।
মার্চ ২০১৮-এ, জিএমআর দিল্লি ডেয়ারডেভিলস-এর ৫০% শেয়ার জেএসডব্লিউ স্পোর্টস কে ₹৫৫০ কোটি (US$৭৩ মিলিয়ন) বিক্রি করে।
২০১৮ সালের ডিসেম্বরে, দলটি দিল্লি ডেয়ারডেভিলস থেকে দিল্লি ক্যাপিটালস নাম পরিবর্তন করে। দলের নাম পরিবর্তনের পিছনে যুক্তির কথা বলতে গিয়ে, সহ-মালিক এবং চেয়ারম্যান পার্থ জিন্দাল বলেছেন, "দিল্লি হল দেশের শক্তি কেন্দ্র, এটি রাজধানী, তাই নাম দিল্লি ক্যাপিটালস।" সহ-মালিক কিরণ কুমার গ্রন্ধি তিনি বলেন, "নতুন নাম দিল্লির পরিচয়ের প্রতীক এবং শহরের মতোই, আমরা সামনের দিকে যাবতীয় কর্মের কেন্দ্রবিন্দু হতে চাই।
নয়াদিল্লিতে অবস্থিত তাদের ঘরোয়া স্টেডিয়াম হল অরুণ জেটলি ক্রিকেট স্টেডিয়াম।
বলিউড স্টার অক্ষয় কুমার দলের ২০০৮ মৌসুম সময় ব্র্যান্ড দূত ছিল কিন্তু ব্যস্ততার কারণে তিনি ২০০৯ মৌসুমের জন্য ফিরে আসতে পারেননি। 
বিখ্যাত ভারতীয় শিল্পী কৈলাশ খের দলের জন্য "খেল ফ্রন্ট ফুট পে" গানটি গেয়েছেন। গানটি দিল্লি ডেয়ারডেভিলস প্রতিটা ম্যাচে বাজান হয়। 
দিল্লি ডেয়ারডেভিলস তাদের নতুন গান "মুন্ডে দিল্লি কে" ৫ মার্চ ২০১২ সালে ইউ টিউবে মুক্তি দেয়।
২০১২ পর্যন্ত
"বোলার - শিকার"
বিশেষ অবদানগুলি হাইলাইট করা হলো
জশুয়া অপেনহাইমার

জশুয়া লিঙ্কন অপেনহাইমার () (জন্ম ২৩ সেপ্টেম্বর ১৯৭৪) হচ্ছেন ডেনমার্কের কোপেনহেগেনভিত্তিক একজন মার্কিন-ব্রিটিশ চলচ্চিত্র পরিচালক।
শ্রীলঙ্কা ক্রিকেট

শ্রীলঙ্কা ক্রিকেট (সাবেক: শ্রীলঙ্কা ক্রিকেট কন্ট্রোল বোর্ড) শ্রীলঙ্কায় অনুষ্ঠিত ক্রিকেটের সর্বোচ্চ নিয়ন্ত্রক সংস্থা। এটি শ্রীলঙ্কা জাতীয় ক্রিকেট দল ও শ্রীলঙ্কায় অনুষ্ঠিত প্রথম-শ্রেণীর ক্রিকেট খেলা পরিচালনা করে। কলম্বোর সিংহলীজ স্পোর্টস ক্লাবে এর সদর দফতর অবস্থিত। শ্রীলঙ্কার ক্রিকেটের মানোন্নয়ন, মাঠ পরিচালনা এবং জাতীয় দল নির্বাচনে এটি প্রধান ভূমিকা রাখছে। বর্তমানে শ্রীলঙ্কা ক্রিকেটের সভাপতি হিসেবে দায়িত্ব পালন করছেন জয়ন্ত ধর্মদাসা। শ্রীলঙ্কান সরকার কর্তৃক অন্তর্বর্তীকালীন কমিটির মাধ্যমে শ্রীলঙ্কা ক্রিকেট পরিচালিত হয়। কমিটিতে বিতর্কিত সাবেক খেলোয়াড়সহ সাংবাদিকগণ রয়েছেন। যৌথভাবে ২০১১ সালের আইসিসি ক্রিকেট বিশ্বকাপ সমাপান্তে সরকার মনোনীত অন্তর্বর্তীকালীন কমিটির অর্থনৈতিক অব্যবস্থাপনায় লিপ্ত ছিল।
শ্রীলঙ্কা ক্রিকেট দেশের প্রধান প্রধান ক্রিকেট প্রতিযোগিতাসমূহের অগ্রগতি, উন্নয়ন পর্যালোচনা ও হস্তক্ষেপ করে। তন্মধ্যে - প্রথম-শ্রেণীর ক্রিকেট প্রতিযোগিতা প্রিমিয়ার ট্রফি, লিস্ট এ-ভূক্ত প্রিমিয়ার লিমিটেড ওভার্স টুর্নামেন্ট এবং টুয়েন্টি২০ প্রতিযোগিতা হিসেবে টুয়েন্টি২০ টুর্নামেন্ট অন্যতম। এছাড়াও সংস্থাটি আন্তঃপ্রদেশ ক্রিকেট টুর্নামেন্টের আয়োজন ও স্বাগতিকের ভূমিকা পালন করে। শ্রীলঙ্কার বিভিন্ন প্রদেশের যেখানে প্রথম-শ্রেণীর ক্রিকেট পরিচালিত হয় না, সেখানে এধরনের প্রতিযোগিতা আয়োজনের ব্যবস্থা করে।
পল কলিংউড

পল ডেভিড কলিংউড (; জন্ম: ২৬ মে, ১৯৭৬) হলেন একজন ইংলিশ ক্রিকেটার। তিনি ইংল্যান্ড জাতীয় দলের টেস্টের একজন নিয়মিত খেলোয়াড় এবং ২০০৭-০৮ মৌসুমের একদিনের আন্তর্জাতিকে অধিনায়ক ছিলেন। তিনি ডারহাম কাউন্টি ক্রিকেট ক্লাবের হয়েও অধিনায়ত্ব করে থাকেন। কলিংউড হচ্ছেন মূলত একজন ব্যাটিং অল-রাউন্ডার; যিনি অসাধারণ ভঙ্গিমার সাথে স্বাভাবিক ক্রিকেট খেলে থাকেন। এছাড়াও তিনি নিয়ন্ত্রত বলও করে থাকেন। তাকে একজন "প্রাকৃতিক ক্রীড়াবিদ" হিসাবে বর্ণনা করা যায়। এছাড়াও তিনি একজন সু-দক্ষ ফিল্ডারও বটে। সাধারণত তিনি ব্যাকওয়ার্ড পয়েন্ট অথবা স্লিপে ফিল্ডিং করে থাকেন এবং তিনি দলের প্রয়োজনে মাঝে মধ্যে উইকেটরক্ষকের ভূমিকা পালন করে থাকেন।
কলিংউড কনসেট এর কাছের শহর শর্টলি ব্রিডজ জন্ম গ্রহণ এবং সেখানে বেড়ে ওঠেন। তার পিতার নাম হল ডেভিড এবং মাতার নাম জেনিত। তার সাথে আরও আছেন বড় ভাই পিটার এবং তিনি ব্লাকফাইন কম্প্রেহেনসিভ স্কুল থেকে শিক্ষা জীবন শুরু করেন। পল ক্রিকেটের সাথে পরিচিত হন "ব্লাকফাইননি কম্প্রেহেনসিভ স্কুল" থেকে মাত্র নয় বছর বয়সে ব্রিজ এর অধীনে অনূর্ধ্ব ১৩ দলের মধ্যে খেলার সুযোগ পান।
তিনি বর্তমানে নর্থারমবার্ল্যান্ডে তার স্ত্রীর ভিকির সাথে বসবাস করছেন যাকে তিনি ২০০৫ সালে বিবাহ করেছিলেন কেপটাউন, দক্ষিণ আফ্রিকায় এবং তাদের তিন মেয়ে শ্যানন (২০০৬ সেপ্টেম্বর জন্মগ্রহণ করেন) কেইরা (জন্ম ২৪ ফেব্রুয়ারি ২০০৮,
এবং হান্নাহ মায়ে (জন্ম ৯ ফেব্রুয়ারি ২০১১)।
তিনি সান্ডারল্যান্ড এএফসি একজন ভক্ত। তার ডাকনাম হচ্ছে "কলি", "ওয়েড" এবং "শেপ"।
পল কলিংউড ১৯৯৫ সালে স্থানীয় দল ডারহামের হয়ে খেলার জন্য চুক্তিবদ্ধ হন এবং প্রথম লিস্ট এ ক্রিকেট খেলেন।
ইন্ডিয়ান প্রিমিয়ার লিগ দ্বিতীয় আসরে কলিংউড চুক্তিবদ্ধ হন দিল্লি ডেয়ারডেভিলস তাদের দ্বিতীয় খেলোয়াড় নিলামের সময় $ ২৭৫.০০০ বিনিময়ে।
২০১১ সালের নিলামে রাজস্থান রয়াল তাকে মার্কিন $ ২৫০.০০০ কিনে নেয়। কিন্তু তিনি তার হাটুর সমস্যার কারণে আইপিএল ৪ আসলে অংশ নেননি।
২০০১ সালে ডারহামে ভাল খেলার সুবাদে তাকে একদিনের আন্তর্জাতিকে নির্বাচন করা হয় ন্যাটওয়েস্ট সিরিজে পাকিস্তান এবং অস্ট্রেলিয়া এর বিরুদ্ধে। ইংল্যান্ড দলের ১৬২তম খেলোয়াড় হিসেবে একদিনের আন্তর্জাতিক (ওডিআই) ক্রিকেটে অভিষেক হয়। কিন্তু তিনি তার অভিষেক খেলায় ভাল করতে পারেননি, পাকিস্তানের বিরুদ্ধে ব্যাট হাতে মাত্র ২ রান করেন এবং বল হাতে কোন উইকেট পাননি। এবং সিরিজের বাকি খেলায় দুর্বল পারফরমেন্স দেখান (চার ইনিংসে মাত্র ২০ রান এবং কোন উইকেট পাননি)।
২০০৫ সালের জুন ইংল্যান্ড দল ট্রেন্ট ব্রিজে বাংলাদেশের বিরুদ্ধে খেলায় কলিংউড ৮৬ বলে ১১২ রান করেন এবং ৩১ রান দিয়ে ৬ উইকেট লাভ করেন। এটি ওয়ানডেতে একজন ইংরেজ খেলোয়াড়ের সর্বশ্রেষ্ঠ বোলিং পরিসংখ্যান। যাতে শতক সহ ৬ উইকেট লাভ করেন।
কলিংউড শ্রীলঙ্কা বিরুদ্ধে প্রথম তিন টেস্টে তার জায়গা ধরে রাখেন। দূর্ভাগ্যবশত, তিনি প্রথম টেস্টের সময় দুটি ক্যাচ ছেড়ে দেন লর্ডস মাঠে, কিন্তু তিনি উক্ত ম্যাচে একটি অপরাজিত অর্ধশতক রানের ইনিংস খেলেন।
তিনি ২০১৪ টি-২০ বিশ্বকাপে ইংল্যান্ড দলের সহকারী কোচের দায়িত্ব পালন করেন। পরবর্তী তে তিনি স্কটল্যান্ডের কোচ হিসেবে দায়িত্ব পালন করেন
রেকর্ডস:
টেস্ট শতক:
আব্দুওয়ালি মুসা

আব্দুওয়ালি মুসা ( ; ) হলেন একজন সোমালী জাহাজ হাইজ্যেকের ও জলদস্যু। তিনি ২০০৯ সালের এপ্রিলে এমভি মাস্ক আলাবামা জাহাজ হাইজ্যেক করার চেষ্টা করেন এবং পরবর্তীতে জাহাজের ক্যাপ্টেনকে বন্দি করে মুক্তিপণ দাবি করেন। তিনি আলাবামা আক্রমনকারী চার জন জলদস্যুদের মধ্যে একমাত্র জীবিত জলদস্যু। ২০১১ সালের ১৬ ফেব্রুয়ারি যুক্তরাষ্ট্রে জলদস্যুতার অভিযোগে তার বিচার হয় এবং বিচারে তাকে ৩৩ বছরের কারাদণ্ড দেওয়া হয়।
মুসা সোমালিয়ার গাকাউয়ে জন্মগ্রহণ করেন। ফেডারেল ব্যুরো কারাগারের সূত্রমতে তিনি ১৯৯০ সালে, তার মাতার মতে ১৯৯২ সালে ও তার পিতার মতে ১৯৯৩ সালে জন্মগ্রহণ করেন। মুসার বয়স সম্পর্কে যুক্তরাষ্ট্রের এটর্নি ব্র্যান্ডন ম্যাকগায়ার যুক্তরাষ্ট্রের ম্যাজিসট্রেট কোর্ট জজ এনড্রিউ জে. পিককে বলেন, মুসার সাথে যখন তাদের আলাপ হয় তখন মুসা তার বয়স ১৬, ১৮, ১৯ ও ২৬ বছর বলে উল্লেখ করেন। এসোসিয়েটেড প্রেসের কোলিন লং ও ল্যারি নিউমিস্টার প্রতিবেদনে উল্লেখ করেন, মুসা পাঁচ ফুট দুই ইঞ্চি (১৫৭ সেমি.) লম্বা।
মুসার জবানবন্দি অনুসারে, চারজন জলদস্যুর মধ্যে তিনি প্রথম মাস্ক আলাবামায় আরোহণ করেন। আক্রমণের সময় তিনি একজন নাবিকের দ্বারা ছুড়িকাঘাতপ্রাপ্ত হন। জাহাজের ক্রূরা মুসাকে ১২ ঘণ্টা বেঁধে রাখে এবং বিনিময়ে ক্যাপ্টেন রিচার্ড ফিলিপসকে দাবি করে। মুসাকে যুক্তরাষ্টের ইতিহাসে ১০০ বছরেরও বেশি সময়ের মধ্যে জলদস্যুতার অভিযোগে আভিযুক্ত প্রথম ব্যক্তি হিসেবে মনে করা হয়। সর্বশেষ ১৮৮৫ সালে জলদস্যুতার একটি রায় হয় যাতে আদালতের রায়ে ঘোষণা করা হয়েছিল এমব্রোজ লাইট জলদস্যু জাহাজ নয়।
জুনিয়াস রিচার্ড জয়েবর্ধনে

জুনিয়াস রিচার্ড জয়াবর্ধেনে (, ; জন্ম: ১৭ সেপ্টেম্বর, ১৯০৬-মৃত্যু: ১ নভেম্বর, ১৯৯৬) সিলনের (বর্তমানে শ্রীলঙ্কা) কলম্বো এলাকায় জন্মগ্রহণকারী বিশিষ্ট আইনজীবী ও সরকারি কর্মকর্তা ছিলেন। শ্রীলঙ্কায় সংক্ষেপে তিনি জেআর নামে পরিচিত ছিলেন। ১৯৭৭ থেকে ১৯৮৯ সাল পর্যন্ত শ্রীলঙ্কার শীর্ষস্থানীয় নেতা ছিলেন। তন্মধ্যে, ১৯৭৭ থেকে ১৯৭৮ সাল পর্যন্ত শ্রীলঙ্কার প্রধানমন্ত্রী ছিলেন। এছাড়াও, ১৯৭৮ থেকে ১৯৮৯ মেয়াদকালে তিনি শ্রীলঙ্কার দ্বিতীয় রাষ্ট্রপতি হিসেবে দায়িত্ব পালন করেন। তৎকালীন সিলনের জাতীয়তাবাদী আন্দোলনে তিনি গুরুত্বপূর্ণ ভূমিকা রাখেন। স্বাধীনতার পর তিনি কয়েক দশক মন্ত্রণালয়ের বিভিন্ন দায়িত্বে আসীন ছিলেন। ইউনাইটেড ন্যাশনাল পার্টির দীর্ঘদিনের সদস্য জয়াবর্ধনে ১৯৭৭ সালের নির্বাচনে জয়লাভে নেতৃত্ব দেন ও প্রধানমন্ত্রী হন। একবছর পর সংবিধান পরিবর্তনপূর্বক তিনি দেশের প্রথম নির্বাহী রাষ্ট্রপতি হিসেবে শপথবাক্য পাঠ করেন।
তার পিতা মাননীয় বিচারক "ইউগিন উইলফ্রেড জয়েবর্ধনের" একাদশ সন্তান ছিলেন জুনিয়াস রিচার্ড জয়েবর্ধনে। বাবা সুপ্রিম কোর্টের বিচারক ছিলেন। সিলনের প্রথিতযশা পরিবারে জন্ম নেয়ায় বৈধ পেশার সাথে সম্পৃক্ত ছিলেন জয়েবর্ধনে। মা "অ্যাগনেস হেলেন ডন ফিলিপ বিজেবর্ধেনা" ছিলেন অভিজাত বণিক পরিবারের মেয়ে। ১৯৩২ সালে কলম্বোর সিলন ল কলেজ থেকে স্নাতক ডিগ্রী অর্জন করেন। ১৯৪৩ সালের পূর্ব-পর্যন্ত ব্যারিস্টার হিসেবে আইন-চর্চা করেন। এরপর তিনি সিলন ন্যাশনাল কংগ্রেস পার্টিতে যোগ দেন ও ১৯৪৩ সালে স্টেট কাউন্সিলের নির্বাচনে বিজয়ী হন। ১৯৪৮ সালে সিলন ব্রিটিশ শাসন থেকে স্বাধীনতা লাভ করে ও স্বাধীনতা পরবর্তী সংস্কারবাদী ইউনাইটেড ন্যাশনাল পার্টির সরকারে অর্থমন্ত্রী হিসেবে দায়িত্ব পালন করেন। দলে তিনি ডি. এস. সেনানায়েক ও পরে তার পুত্র ডাডলি সেনানায়েকের পর দ্বিতীয় পদমর্যাদাধারী ব্যক্তিত্ব ছিলেন। এছাড়াও, ১৪৮-৫৩ এবং ১৯৬০ সালে অর্থমন্ত্রী হিসেবে নিযুক্ত হন। ১৯৫৩-৫৬ মেয়াদে খাদ্য ও কৃষি মন্ত্রী, ১৯৬৫-৭০ মেয়াদে স্বরাষ্ট্রমন্ত্রী ছিলেন। ১৯৭৩ সালে ডাডলি সেনানায়েকের মৃত্যুজনিত কারণে তিনি ইউএনপি’র নেতৃত্বের ভার গ্রহণ করেন এবং ১৯৭৭ সালের নির্বাচনে তার দল গুরুত্বপূর্ণ জয় পায়।
১৯৮৩ এএফসি মহিলা চ্যাম্পিয়নশিপ

১৯৮৩ এএফসি মহিলা চ্যাম্পিয়নশিপ ছিল এএফসি মহিলা চ্যাম্পিয়নশিপের পঞ্চম আসর। এটি এপ্রিল ১৯৮৩ সালে থাইল্যান্ডে অনুষ্ঠিত হয়। অংশগ্রহণকারী দলগুলি ছিল থাইল্যান্ড, ভারত, মালয়েশিয়া, সিঙ্গাপুর, থাইল্যান্ড, ফিলিপাইন। টুর্নামেন্টের ফাইনালে ভারতের বিপক্ষে থাইল্যান্ড বিজয়ী হয়।
জাপান ও তাইওয়ান খেলবে বলে আশা করা হলেও তারা একটি সংক্ষিপ্ত বিজ্ঞপ্তি দিয়ে নিজেদের প্রত্যাহার করে নেয়।
অংশগ্রহণে ইচ্ছুক আট জাতিকে দুটি গ্রপে ভাগ করা হয়। এক গ্রুপ সিঙ্গাপুর, মালয়েশিয়া, জাপান ও তাইওয়ান নিয়ে গঠিত হয়, অন্য গ্রুপ হংকং, ভারত, থাইল্যান্ড ও ফিলিপাইন নিয়ে গঠিত হয়।
তাইওয়ান এবং জাপান টুর্নামেন্টের থেকে নিজেদের প্রত্যাহার করার পর, অবশিষ্ট ছয় দলকে নিয়ে একটি একক গ্রুপ করা হয় এবং টুর্নামেন্ট রাউন্ড-রবিন পদ্ধতিতে পরিচালিত হয়।
অসম্পূর্ণ প্রথম রাউন্ডের স্কোর:
থাইল্যান্ড ইতোমধ্যে ফাইনালে চলে যাওয়ায়, ম্যাচের দিন ৫ সম্ভবত খেলা হয়নি। গ্রুপ পর্যায়ে ভারত ও সিঙ্গাপুরের ম্যাচ সম্ভবত একটি কার্যকর সেমিফাইনাল হিসাবে বিবেচনা করা হয়েছিল। এছাড়া গ্রুপ পর্যায়ে ভারত কেন দুইবার মালয়েশিয়া মুখোমুখি হয়েছিল তা জানা যায় নি।
উইলিয়াম ড্যানিয়েল ফিলিপস

উইলিয়াম ড্যানিয়েল ফিলিপস (জন্ম: ৫ নভেম্বর, ১৯৪৮) একজন নোবেল বিজয়ী মার্কিন পদার্থবিজ্ঞানী।
ফিলিপস ম্যাসাচুসেট্‌স ইনস্টিটিউট অফ টেকনোলজি থেকে পিইচডি করেন। তিনি ইউনিভার্সিটি অব ম্যারিল্যান্ড, কলেজ পার্কে পদার্থবিজ্ঞানের অধ্যাপক।
ড্যানিয়েল চি ৎসুই

ড্যানিয়েল চি ৎসুই একজন চীনা বংশোদ্ভূত মার্কিন পদার্থবিজ্ঞানী। তিনি ১৯৯৮ সালে বিজ্ঞানী রবার্ট বি. লাফলিন এবং হর্স্ট লুডভিগ স্ট্যোরমার-এর সাথে যৌথভাবে পদার্থবিজ্ঞানে নোবেল পুরস্কার লাভ করেছিলেন।
দ্যানিয়েল শিকাগো বিশ্ববিদ্যালয় থেকে ১৯৬৭ সালে পদার্থবিজ্ঞানে পিএইচডি ডিগ্রি অর্জন করেন। ১৯৬৮ সালে তিনি বেল ল্যাবসে যোগদান করেন। ১৯৮২ সালে তিনি প্রিন্সটন বিশ্ববিদ্যালয় এ তড়িৎ প্রকৌশলের অধ্যাপক নিযুক্ত হন। ২০০৬ থেকে ২০০৮ সাল পর্যন্ত তিনি কলাম্বিয়া বিশ্ববিদ্যালয়ের পদার্থবিজ্ঞান বিভাগে ভিজিটিং অধ্যাপক হিসেবেও কাজ করেন। বর্তমানে তিনি বোস্টন বিশ্ববিদ্যালয়ের একজন অধ্যাপক।
ফেলো, আমেরিকান ফিজিক্যাল সোসাইটি
সোফিয়া হক

সোফিয়া হক (১৪ জুন ১৯৭১ - ১৬ জানুয়ারি ২০১৩) ছিলেন একজন ইংরেজ অভিনেত্রী, গায়ক, ভিডিও জকি এবং নৃত্যশিল্পী। 
তার জন্ম পোর্টসমাউথ, ইংল্যান্ডে, তার বাবা একজন বাংলাদেশী এবং মা ব্রিটিশ। তিন বোনের মধ্যে তিনি সর্বকনিষ্ঠ ছিলেন।
তার ছোটবেলায় নৃত্যশিল্পী হওয়ার জন্য প্রশিক্ষণ নিলেও বন্ধুদের নিয়ে তৈরি করা ব্যান্ড 'আকাসা' দিয়ে গায়িকা হিসেবে সাফল্য পান সোফিয়া। নব্বই দশকে এমটিভি এশিয়া ও ভি চ্যানেলে ভিডিও জকি হিসেবে কাজ করে তুমুল জনপ্রিয়তা পেয়েছিলেন ১৯৯০ সালে এমটিভি এশিয়ার ভিজে হিসেবে কাজ করার জন্য মুম্বাইয়ে আসেন এবং সাত বছর ভিজে হিসেবে কাজ করার পর অভিনয়ে মনোযোগী হন।বেশ কিছু বলিউডের ছবিতেও অভিনয় করেন তিনি। তার অভিনীত উল্লেখযোগ্য ছবির মধ্যে রয়েছে -খুবসুরত, হর দিল জো প্যার করেগা, , পেহলি নজর কা পহেলা প্যায়ার, লভ অ্যাট ফার্স্ট সাইট এবং ওয়ান্টেড। সর্বশেষ তিনি অভিনয় করেছিলেন ‘ওয়াহ ওয়াহ গার্লস’ নামক একটি ছবিতে, তবে তার অভিনীত প্রথম চলচ্চিত্র ছিলো তামিল ভাষার এবং সেটি ছিলো ২০০০ সালে মুক্তিপ্রাপ্ত আলাইপায়ুদে (খ্যাতিমান পরিচালক মণি রত্নম পরিচালিত)। অভিনয়ের পাশাপাশি মডেলিং ইন্ডাস্ট্রিতেও তিনি ব্যাপক জনপ্রিয় ছিলেন।
বাদ্যযন্ত্র পরিচালক, ডেভিড হোয়াইট সঙ্গে তিনি সারেতে থাকতেন। ২০১২ সালে, বড় দিনের কয়েক দিন আগে অসুস্থ হয়ে হাসপাতালে ভর্তি হওয়ার পর তার শরীরে ক্যান্সার ধরা পড়ে। তার পর থেকে হাসপাতালেই ছিলেন।২০১৩ সালের ১৭ জানুয়ারি ৪১ বছর বয়সে লন্ডন হাসপাতালে ক্যান্সারে মারা যান তিনি।
ফ্রাইড রাইস

ফ্রাই
ফ্রাইড রাইস বা ভাত ভাজা বা ভাত ভাজি এশিয়ার অন্যতম একপ্রকার খাবার। বিশেষত দক্ষিণ-পূর্ব এশিয়াতে এই খাবার প্রচলিত। ভাতকে অর্থাৎ সেদ্ধ চালকে তেলের সাহায্যে কড়াইতে ভেজে রান্না করা হয়। এর সাথে ডিম, সবজি, মাংস মিশিয়ে রান্না করলে এর স্বাদ বৃদ্ধি পায়। বাংলাদেশের অনেক স্থানে না খাওয়া ভাতকে ভেজেও ফ্রাইড রাইস রান্না করা হয়। বাংলাদেশের অনেক রেস্তোরায় ফ্রাইড রাইস মানুষের পছন্দের উল্লেখযোগ্য স্থান দখল করে আছে। ফ্রাইড রাইস সর্বপ্রথম চীনের সুই সাম্রাজ্যে বিকশিত হয়েছিল। সমস্ত ফ্রাইড রাইস জাতীয় খাবারের উৎপত্তি চীনা ফ্রাইড রাইস থেকে হয়েছে বলে মনে করা হয়।
চীনা খাদ্যসম্ভারে ফ্রাইড রাইস উপাদেয় এবং আকর্ষণীয় এক খাবারে পরিণত হয়েছে। সেখানে ভাত ভাজার সময় ডিম, সবজি,চিংড়ী মাছ, মাংস ইত্যাদি মিশিয়ে এর স্বাদ বাড়িয়ে নেয়া হয়। চাইনিজ ফ্রাইড রাইসের রঙ সাদা থাকে। এখানে কোন সস বা পেস্ট ব্যবহৃত হয়না।
পাবনা সরকারি পলিটেকনিক ইনস্টিটিউট

পাবনা পলিটেকনিক ইনস্টিটিউট বাংলাদেশের অন্যতম প্রাচীন পলিটেকনিক ইনস্টিটিউট। এটি কারিগরি শিক্ষা বোর্ডের অধিনে পরিচালিত একটি শিক্ষাপ্রতিষ্ঠান​।
চার বছর মেয়াদি ডিপ্লোমা কোর্সে সুযোগ র​য়েছে আটটি ভিন্ন পাঠ্য বিষয়ে। প্রথম বর্ষে মাত্র ৪২০ জন ছাত্র-ছাত্রী এবং চারটি প্রযুক্তি (সিভিল, ইলেট্রিক্যাল, মেকানিক্যাল ও পাওয়ার) নিয়ে ডিপ্লোমা-ইন-ইঞ্জিনিয়ারিং কোর্স চালু হয়। অত্র প্রতিষ্ঠানে চার বছর মেয়াদী এই কোর্সে ৯টি বিভাগ চলমান রয়েছে।
১৯২৪ সালে তাড়াশের জমিদার শ্রী বনমালী রায় কর্তৃক বর্তমানে নগরবাড়ী মহাসড়কের দক্ষিণ পার্শ্বে পাবনা শহরে বিএল ইলিইয়ট টেকনিক্যাল স্কুল নামে একটি কারিগরি শিক্ষাপ্রতিষ্ঠান প্রতিষ্ঠিত হয়। ১৯৬০ এর দশকে ততকালীন পাকিস্তান সরকারের ৫ম বার্ষিকী পরিকল্পনার অংশ হিসাবে পূর্ব পাকিস্তানের বহু জেলাতে পলিটেকনিক ইনস্টিটিউট স্থাপিত হয়। তারই অংশ হিসেবে পাবনা জেলাতে ১৯৬২ সালে উক্ত টেকনিক্যাল স্কুলটি "পাবনা পলিটেকনিক ইনস্টিটিউট" নামে প্রতিষ্ঠিত হয়। ১৯৭০ সালের ১০ই জানুয়ারি তৎকালীন পরিচালক (কারিগরি শিক্ষা) ড. ওয়াকার আহম্মদ বিশ্ব বিদ্যালয় কলেজের উত্তর-পশ্চিম পার্শে ইছামতি নদীর উপকন্ঠে ৩০ একর জমির উপর বর্তমানে ক্যাম্পাসের ভীতি প্রস্তর স্থাপন করে ইহার ঐতিহাসিক অগ্রযাএা তরান্তিত করেন। নির্মাণ কাজ সমাপ্তির পর তিনটি প্রযুক্তি নিয়ে ১৯৭৮ সালে নূতন ক্যাম্পাসে একাডেমিক কার্যক্রম শুরু হয়।
পাবনা পলিটেকনিক ইনস্টিটিউট পাবনা শহর এলাকার​ গাংকোলায় অবস্থিত। এর উত্তরে ইনস্টিটিউট অব টেক্সটাইল ইঞ্জিনিয়ারিং অ্যান্ড টেকনোলজি, দক্ষিণে কারিগরি শিক্ষক প্রশিক্ষণ মহাবিদ্যালয় এবং পশ্চিমে পাবনা -চাটমোহর​ হাইওয়ে, পূর্ব দিকে পাবনা এডওয়ার্ড কলেজের ক্যাম্পাস অবস্থিত​।
মূল ক্যাম্পাসে চারতলা বিশিষ্ট একটি ভবন, তিনটি বড় ওয়ার্কশপ ভবন, অফিস, গ্রন্থাগার, ওয়ার্কশপ এবং ল্যবরেটরী এবং একটি ৪০০ ধারণ ক্ষমতা সম্পন্ন অডিটোরিয়াম। এছাড়া মূল ভবনের উত্তর পাশে রয়েছে মসজিদ সংলগ্ন শহীদ মিনার।
একাডেমিক প্রযুক্তিসমূহের মধ্যে রয়েছে
ছাত্রদের জন্য একটি এবং ছাত্রীদের জন্য একটি আবাসিক হল রয়েছে।
সাইবার সিকিউরিটি চ্যালেঞ্জ-২০১৮’ শীর্ষক প্রতিযোগিতায় চ্যাম্পিয়ন হয় পাবনা পলিটেকনিক ইনস্টিটিউট। এই ইনস্টিটিউটের ‘এর স্কোয়াড বাংলাদেশ’ দল চ্যাম্পিয়ন হয়। দলের সদস্যরা হলেন প্রিয়াল ইসলাম, মো. আবদুল্লাহ ও তাসদির আহমেদ।
কাজী নজরুল ইসলামের রচনাবলি

কাজী নজরুল ইসলাম বিংশ শতাব্দীর অন্যতম জনপ্রিয় বাঙালি কবি, সঙ্গীতজ্ঞ, সংগীতস্রষ্টা, দার্শনিক, যিনি বাংলা কাব্যে অগ্রগামী এবং অনন্য ভূমিকা রেখেছেন। ভারতের পশ্চিমবঙ্গে জন্ম নেয়া এই কবি বাংলা ভাষার অন্যতম সাহিত্যিক, দেশপ্রেমী এবং বাংলাদেশের জাতীয় কবি। নিম্নে তার রচিত সাহিত্য কর্মের একটি তালিকা দেয়া হলো:
ডেভিড জে. ওয়াইনল্যান্ড

ডেভিড জেফরি ওয়াইনল্যান্ড (জন্ম: ২৪ ফেব্রুয়ারি, ১৯৪৪) একজন নোবেল বিজয়ী মার্কিন পদার্থবিজ্ঞানী।
ওয়াইনল্যান্ড ইউনিভার্সিটি অব ক্যালিফোর্নিয়া, বার্কলে থেকে ব্যাচেলর ডিগ্রি অর্জন করেন। তিনি নোবেল বিজয়ী পদার্থবিজ্ঞানী নরম্যান ফস্টার র‌্যামজে এর অধীনে কাজ করে হার্ভার্ড বিশ্ববিদ্যালয় থেকে ১৯৭০ সালে ডক্টরেট ডিগ্রি অর্জন করে। তিনি ওয়াশিংটন বিশ্ববিদ্যালয়ে নোবেল বিজয়ী পদার্থবিজ্ঞানী হ্যান্স গেয়র্গ ডেমেল্ট এর অধীনে ডক্টরেটোত্তর গবেষণা করেন। ওয়াইনল্যান্ড আমেরিকান ফিজিক্যাল সোসাইটি এবং অপ্টিক্যাল সোসাইটি অব আমেরিকা এর সদস্য।
ব্রায়ান শ্মিট

ব্রায়ান পল শ্মিট (জন্ম: ২৪ ফেব্রুয়ারি, ১৯৬৭) একজন নোবেল পুরস্কার বিজয়ী পদার্থবিজ্ঞানী। তিনি বর্তমানে অস্ট্রেলিয়ান ন্যাশনাল ইউনিভার্সিটির উপাচার্য। এর আগে তিনি একজন সম্মানিত অধ্যাপক (ডিস্টিংগুইশড প্রফেসর), অস্ট্রেলীয় গবেষণা পরিষদের পুরষ্কৃত সভ্য (লরিয়েট ফেলো) এবং অস্ট্রেলিয়ান ন্যাশনাল ইউনিভার্সিটি মাউন্ট স্ট্রমলো মানমন্দির এবং জ্যোতির্বিজ্ঞান ও নভোপদার্থবিজ্ঞান গবেষণা শিক্ষা প্রতিষ্ঠানে নভোপদার্থবিজ্ঞানী হিসেবে কর্মরত ছিলেন। ২০১২ সালে তিনি যুক্তরাজ্যের রয়্যাল সোসাইটি-র সভ্য নির্বাচিত হন। 
শ্মিট অতিনবতারাগুলিকে মহাবিশ্বতাত্ত্বিক সন্ধানী হিসেবে ব্যবহার করে গবেষণা সম্পাদন করার জন্য বিশেষভাবে পরিচিত। তিনি মহাবিশ্বের প্রসারণের স্বপক্ষে প্রমাণ উপস্থাপনের জন্য ২০০৬ সালে জ্যোতির্বিজ্ঞানে শ' পুরস্কার এবং ২০১১ সালে সল পার্লমাটার ও অ্যাডাম রিসের সাথে একত্রে পদার্থবিজ্ঞানে নোবেল পুরস্কার বিজয় করেন।
শ্মিট আরিজোনা বিশ্ববিদ্যালয় থেকে ১৯৮৯ সালে পদার্থবিজ্ঞান ও জ্যোতির্বিজ্ঞানে স্নাতক উপাধি লাভ করেন। তিনি হার্ভার্ড বিশ্ববিদ্যালয় থেকে জ্যোতির্বিজ্ঞানে ১৯৯২ সালে কলাবিদ্যায় স্নাতকোত্তর এবং ১৯৯৩ সালে পিএইচডি উপাধি অর্জন করেন।
অ্যাডাম রিস

অ্যাডাম জি. রিস (জন্ম: ১৬ ডিসেম্বর, ১৯৬৯) একজন নোবেল বিজয়ী মার্কিন পদার্থবিজ্ঞানী। রিস ওয়াশিংটন ডিসিতে জন্মগ্রহণ করেন। তিনি ১৯৯২ সালে ম্যাসাচুসেট্‌স ইনস্টিটিউট অফ টেকনোলজি থেকে গ্র্যাজুয়েট হন। তিনি ১৯৯৬ সালে হার্ভার্ড বিশ্ববিদ্যালয় থেকে পিএইচডি ডিগ্রি অর্জন করেন।
শহীদ কামরুজ্জামান স্টেডিয়াম

শহীদ কামারুজ্জামান স্টেডিয়াম বাংলাদেশের রাজশাহী জেলায় অবস্থিত একটি স্টেডিয়াম। এটি জাতীয় নেতা মোহাম্মদ কামারুজ্জামানের নামে নামকরণ করা হয়। এটি পূর্বে রাজশাহী বিভাগীয় স্টেডিয়াম নামে পরিচিত ছিল
স্টেডিয়ামের ধারণ ক্ষমতা ৩৫,০০০ এবং এটি প্রতিষ্ঠা করা হয় ২০০৪ সালে। স্টেডিয়ামটি প্রধানত ক্রিকেটের জন্য ব্যবহৃত হয়।
স্টেডিয়ামটি ২০০৪ সালে নির্মিত হয় ও এর ধারণক্ষমতা ১৫,০০০। এই স্টেডিয়ামে ২০০৪ সালের অনূর্ধ্ব-১৯ ক্রিকেট বিশ্বকাপের তিনটি গ্রুপ পর্বের ম্যাচ এবং ২০১০ সালের দক্ষিণ এশীয় গেমসের চারটি ম্যাচ অনুষ্ঠিত হয়।
দর্শক ধারণক্ষমতা বাড়ানোর জন্য এবং মাঠের বড় উন্নতি করার জন্য সম্প্রতি স্টেডিয়ামটি সরকারের কাছ থেকে তহবিল পায়। এটি বাংলাদেশের উত্তরাঞ্চলের সবচেয়ে বড় স্টেডিয়াম। এটি জাতীয় ক্রিকেট লিগে রাজশাহী বিভাগের হোম গ্রাউন্ড। এই স্টেডিয়ামের পাশে ক্লেমন ক্রিকেট একাডেমী অবস্থিত।
ব্রায়ান কোবিল্কা

ব্রায়ান কেন্ট কোবিল্কা (জন্ম: ৩০ মে, ১৯৫৫) একজন নোবেল বিজয়ী মার্কিন বিজ্ঞানী। তিনি স্ট্যানফোর্ড বিশ্ববিদ্যালয়ের স্কুল অব মেডিসিনের মলিকুলার অ্যান্ড সেলুলার ফিজিওলজি বিভাগের অধ্যাপক।
তিনি মিনেসোটা বিশ্ববিদ্যালয় থেকে জীববিজ্ঞান ও রসায়নে ব্যাচেলর্স ডিগ্রি অর্জন করেন। তিনি ইয়েল বিশ্ববিদ্যালয়ের স্কুল অব মেডিসিন থেকে ডক্টর অব মেডিসিন ডিগ্রি অর্জন করেন। তিনি ডিউক বিশ্ববিদ্যালয়ে ডক্টরেটোত্তর গবেষণা করেন। ডিউক বিশ্ববিদ্যালয়ে তিনি রবার্ট লেফকইটজ এঁর তত্ত্বাবধানে বিটা-২ অ্যাডরেনারজিক রিসিপটর এর ক্লোনিং এর উপর কাজ শুরু করেন।
মমতাজ বেগম

মমতাজ বেগম (মমতাজ নামে অধিক পরিচিত) হলেন একজন জনপ্রিয় বাংলা লোকগানের সংগীত শিল্পী এবং জাতীয় সংসদের সাবেক সদস্য। বাংলাদেশের "সুর সম্রাজ্ঞী" বলে খ্যাত মমতাজ তার চার দশকের কর্মজীবনে ৭০০-এর অধিক গান রেকর্ড করেছেন। তিনি দুইবার শ্রেষ্ঠ নারী কণ্ঠশিল্পী বিভাগে জাতীয় চলচ্চিত্র পুরস্কার লাভ করেছেন।
মমতাজ বেগম ৫ মে ১৯৭৪ সালে মানিকগঞ্জ জেলার সিঙ্গাইর উপজেলায় জন্মগ্রহণ করেন। মমতাজের মা উজালা বেগম, বাবা মধু বয়াতি ছিলেন বাউল শিল্পী। মমতাজ বেগমের দুই ভাই রয়েছে। মমতাজ প্রথম জীবনে বাবা মধু বয়াতি, পরে মাতাল রাজ্জাক দেওয়ান এবং শেষে লোক গানের শিক্ষক আবদুর রশীদ সরকারের কাছে গান শেখেন।
দুই দশকের বেশি তার পেশাদারী সংগীত জীবনে ৭০০টির বেশি একক অ্যালবাম প্রকাশ পায়। লোক গানের শিক্ষক আব্দুর রশীদ সরকারের সাথে তার বিবাহ হয়। প্রথম জীবনে বাবা মধু বয়াতি, পরে মাতাল রাজ্জাক দেওয়ান এবং শেষে আব্দুর রশীদ সরকারের কাছে গান শেখেন।
মমতাজ সারাদেশে বিভিন্ন সংগীতানুষ্ঠানে নিয়মিত অংশগ্রহণ করেন। তাছাড়া তিনি যুক্তরাজ্য, মার্কিন যুক্তরাষ্ট্র সহ বিশ্বের অনেক দেশেই সংগীত অনুষ্ঠানে গান গেয়েছেন এবং তার গান ব্যাপকভাবে সমাদৃত। বাংলা সংস্কৃতির বিভিন্ন অনুষ্ঠানে বিশেষত বাংলা নববর্ষের বৈশাখি মেলায় তার গান জনপ্রিয়।
২০০৮ সালে নবম জাতীয় সংসদের সংরক্ষিত মহিলা আসনে বাংলাদেশ আওয়ামী লীগ কর্তৃক সংসদ সদস্য মনোনীত হন। ২০১৮ সালে একাদশ জাতীয় সংসদ নির্বাচনে তিনি মানিকগঞ্জ-২ আসন থেকে নির্বাচিত হন। তবে ২০২৪ সালে দ্বাদশ জাতীয় সংসদ নির্বাচনে তিনি একই আসন থেকে পরাজিত হন।
মমতাজ বেগমের প্রথম স্বামী আবদুর রশীদ সরকার যিনি মৃত্যুবরণ করেছেন। পরে মমতাজ বেগম মোহাম্মদ রমজান আলীকে বিয়ে করেন, যার সাথে তার বিবাহবিচ্ছেদ হয়। পরে মমতাজ বেগম মইনউদ্দিন হাসান চঞ্চলকে বিয়ে করেন। মমতাজ বেগমের ছেলের নাম মেহেদী খান ও পুত্রবধূর নাম চৈতি দেওয়ান। তার এক নাতনি রয়েছে।
মমতাজ বেগমের বিরুদ্ধে ভারতীয় আদালত থেকে মোট চারবার গ্রেপ্তারি পরোয়ানা জারি করা হয়েছে। ২০০৮ সালের ডিসেম্বরে তিনি পশ্চিমবঙ্গের মুর্শিদাবাদের একজন অনুষ্ঠান আয়োজকের সাথে একটি অনুষ্ঠানে গান গাওয়ার ব্যাপারে চুক্তিবদ্ধ হন এবং অগ্রিম ১৪ লক্ষ ভারতীয় রুপি গ্রহণ করেন। তবে পরবর্তীতে মমতাজ সে অনুষ্ঠানে উপস্থিত না হওয়ায় তার বিরুদ্ধে মুর্শিদাবাদের মূখ্য বিচার বিভাগীয় ম্যাজিস্ট্রেট আদালতে মামলা দায়ের করা হয়। মামলাটি পরবর্তীতে কলকাতা হাইকোর্টে গড়ায়। মমতাজ বেগমের বিরুদ্ধে সর্বশেষ গ্রেপ্তারি পরোয়ানা জারি হয় ২০২৩ খ্রিষ্টাব্দের ৯ আগস্ট।
২০২১ সালে মমতাজ বেগম ভারতের তামিলনাড়ুর গ্লোবাল হিউম্যান পিস ইউনিভার্সিটি থেকে সম্মানসূচক ডক্টরেট ডিগ্রি লাভ করেন। কিন্তু বিভিন্ন প্রতিবেদন থেকে জানা যায় এই নামে ভারতে অনুমোদিত কোনো বিশ্ববিদ্যালয় নেই। ভারতের ইউজিসি অ্যাক্ট-১৯৫৬ অনুসারে অননুমোদিত বিশ্ববিদ্যালয় থেকে প্রদান করা যেকোনো ডিগ্রি ভুয়া। টাকার বিনিময়ে ভুয়া ডিগ্রি প্রদানের সময় এসব নামসর্বস্ব বিশ্ববিদ্যালয়ে বিভিন্ন সময় ভারতীয় আইন-প্রয়োগকারী সংস্থাসমূহ অভিযান চালিয়েছে। মমতাজ বেগমের উক্ত বিশ্ববিদ্যালয় থেকে ডিগ্রি গ্রহণের পর শুরু হয় সমালোচনা। যদিও মমতাজ বেগম অভিযোগ অস্বীকার করে বলেন বিশ্ববিদ্যালয়টিকে তার ভুয়া মনে হয়নি।
রবার্ট লেফকোইতজ

রবার্ট জোসেফ লেফকোইতজ (জন্ম: ১৫ এপ্রিল, ১৯৪৩) একজন নোবেল বিজয়ী মার্কিন বিজ্ঞানী।
লেফকোইতজের জন্ম ১৫ এপ্রিল, ১৯৪৩ সালে ব্রঙ্ক্‌স, নিউ ইয়র্ক শহরে এক ইহুদি পরিবারে। তার পিতা পোল্যান্ড থেকে আমেরিকায় আভিবাসী হন। 
লেফকোইতজ কলাম্বিয়া বিশ্ববিদ্যালয় থেকে ১৯৬২ সালে রসায়নে ব্যাচেলর অব আর্টস ডিগ্রি অর্জন করেন। এই বিশ্ববিদ্যালয় থেকেই ১৯৬৬ সালে তিনি ডক্টর অব মেডিসিন ডিগ্রি অর্জন করেন। ১৯৭৩ সালে তিনি ডিউক বিশ্ববিদ্যালয়ের মেডিসিনের সহযোগী অধ্যাপক এবং প্রাণরসায়নের সহকারী অধ্যাপক হিসেবে নিযুক্ত হন। ১৯৭৭ সালে তিনি মেডিসিনের পূর্ণ অধ্যাপক পদে উন্নীত হন।